**ZMLUVA O DIELO č. ŽSK …../2022/OD**

**uzavretá v zmysle § 536 a nasledujúcich zákona č. 513/1991 Zb. -**

**- Obchodného zákonníka v znení neskorších zmien a doplnkov  
( ďalej len „zmluva“)**

# Zmluvné strany

**Objednávateľ:**

**Názov : Ž i l i n s k ý s a m o s p r á v n y k r a j**

Sídlo : Komenského 48, 011 09 Žilina

IČO : 37 808 427

DIČ : 202 162 6695

IČ DPH : nie je platiteľ DPH

Štatutárny orgán : Ing. Erika Jurinová, predsedníčka

Osoba oprávnená podpísať zmluvu : Ing. Erika Jurinová, predsedníčka

Bankové spojenie : Štátna pokladnica

Číslo účtu : 7000503718/8180

IBAN : SK95 8180 0000 0070 0050 3697

Osoby oprávnené jednať v:

- zmluvných veciach : Ing. Erika Jurinová, predsedníčka

- realizačných veciach : ..................................

- Stavebný dozor : ........................................

Telefón : ............................................

E-mail. adresa : ............................................

(ďalej len ako „Objednávateľ“)

**Zhotoviteľ:**

**Obchodné meno :**

Sídlo : .............................................

IČO : .............................................

DIČ : .............................................

IČ DPH : .............................................

Bankové spojenie : .............................................

Číslo účtu IBAN : .............................................

Štatutárny orgán : .............................................

Zapísaný v registri : .............................................

Osoby oprávnené jednať v

- zmluvných veciach : .............................................

- vo veciach technických : .............................................

- realizačných veciach

(stavbyvedúci) : .............................................

Č. oprávnenia : .............................................

Telefón : .............................................

E-mail : .............................................

Zapísaný v registri : .............................................

(ďalej len ako „Zhotoviteľ“)

**PREAMBULA**

Táto zmluva sa uzatvára ako výsledok verejného obstarávania postupom podľa § 66 zákona č.343/2015 Z.z. o verejnom obstarávaní a o zmene a doplnení niektorých zákonov (ďalej len „ZVO“) na **predmet zákazky** s názvom: **„PRESTAVBA MOSTNÉHO OBJEKTU MO 2300-001 V OBCI PODBIEL – opakovaná súťaž“**. Objednávateľ na obstaranie predmetu tejto zmluvy použil postup verejného obstarávania – nadlimitná verejná súťaž.

# Predmet zmluvy

* 1. Zhotoviteľ sa zaväzuje, že pre Objednávateľa vykoná stavebné práce na diele:

**„PRESTAVBA MOSTNÉHO OBJEKTU MO 2300-001 V OBCI PODBIEL – opakovaná súťaž“**

(ďalej len **„Dielo“**) podľa:

* Projektovej dokumentácie vypracovanej projektantom:

Názov: PRESTAVBA MOSTNÉHO OBJEKTU MO 2300-001 V OBCI PODBIEL

Projektant: Structing, s.r.o, Dubie 112, 024 01 Kysucké Nové Mesto

Zodpovedný projektant: Ing. Marián Sýkora, PhD

Vypracovaná: 04/2020

(ďalej len ako **„projektová dokumentácia stavby“**)

* Stavebného povolenia na stavbu „PRESTAVBA MOSTNÉHO OBJEKTU MO 2300-001 V OBCI PODBIEL“ vydaného okresným úradom Námestovo zo dňa 06.03.2021, č. s. OU-NO-OCDPK-2020/016098-007
* Oceneného výkazu výmer
* súťažných podkladov z procesu verejného obstarávania a ich zmien, ktoré vyplynuli z procesu vysvetľovania, vybavovania žiadostí o nápravu a/alebo námietok a  ďalších podmienok v rámci procesu verejného obstarávania
* informácií získaných obhliadkou lokality budúceho umiestnenia diela
* Požiadaviek Objednávateľa
* ostatných neodkladných požiadaviek, resp. zmien Objednávateľa zapísaných v stavebnom denníku, pričom Zhotoviteľ je povinný ich rešpektovať
* v súlade s dokladmi, ktoré predložil v procese verejného obstarávania a/alebo pri podpise tejto zmluvy a v súlade s technicko-kvalitatívnymi podmienkami **.**

Nasledovné prílohy tvoria neoddeliteľnú súčasť Zmluvy:

1. Príloha č.1 Ponukový list
2. Príloha č.2 Vysvetlenie súťažných podkladov
3. Príloha č.3 Požiadavky objednávateľa
4. Príloha č.4 Harmonogram služieb a prác
5. Príloha č.5 Dokumentácia poskytnutá objednávateľom
6. Príloha č.6 Ocenené výkazy výmer
7. Príloha č.7 Zoznam subdodávateľov
8. Príloha č.8 Zoznam kľúčových odborníkov
9. Príloha č. 9 Usmernenie geodetických prác na cestných stavbách Žilinského samosprávneho kraja
10. Príloha č. 10 Metodický pokyn MDaV SR č. 19/2022

* ostatných neodkladných požiadaviek, resp. zmien Objednávateľa zapísaných v stavebnom denníku, pričom Zhotoviteľ je povinný ich rešpektovať.

Vyššie uvedené dokumenty tvoriace Zmluvu o Dielo musia byť chápané ako vzájomne sa dopĺňajúce a vysvetľujúce.

Pre účely interpretácie je poradie záväznosti jednotlivých dokumentov nasledovné:

1. Zmluva o dielo
2. Príloha č.1 Ponukový list
3. Príloha č.2 Vysvetlenie súťažných podkladov
4. Príloha č.3 Požiadavky objednávateľa
5. Príloha č.4 Harmonogram služieb a prác
6. Príloha č.5 Dokumentácia poskytnutá objednávateľom
7. Príloha č.6 Ocenené výkazy výmer
8. Príloha č.7 Zoznam subdodávateľov
9. Príloha č.8 Zoznam kľúčových odborníkov
10. Príloha 9 Usmernenie geodetických prác na cestných stavbách Žilinského samosprávneho kraja
11. Príloha č. 10 Metodický pokyn MDaV SR č. 19/2022

Dodatky a prílohy budú mať rovnaké poradie dôležitosti ako dokumenty, ktoré upravujú.

Objednávateľ sa zaväzuje zaplatiť za podmienok uvedených v tejto zmluve Zhotoviteľovi cenu za vykonanie a zrealizovanie Diela (Čl. IV. a V.).

* 1. Zhotoviteľ sa zaväzuje vykonať Dielo riadne a včas na svoje náklady a na svoje nebezpečenstvo. Zhotoviteľ vyhlasuje, že je osobou odborne spôsobilou na vykonanie Diela v zmysle príslušných právnych predpisov. Zhotoviteľ je povinný dodržiavať všetky všeobecne záväzné právne predpisy vzťahujúce sa na vykonanie Diela, a to najmä zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších zmien a doplnkov. Zhotoviteľ potvrdzuje, že mu je známe a jasné technické riešenie Diela a že disponuje takými kapacitami a odbornými znalosťami, ktoré sú k vykonaniu Diela potrebné.

1. Predmet tejto zmluvy bude realizovaný v rámci projektu: ***„„Zachovanie multimodálneho prepojenia cestnej a železničnej dopravy prostredníctvom mostného objektu MO 2300-001 V OBCI PODBIEL“***, ktorý Žilinský samosprávny kraj bude realizovať na základe Zmluvy o poskytnutí nenávratného finančného príspevku medzi Ministerstvom investícií, regionálneho rozvoja a informatizácie SR (ďalej aj len ako „MIRRISR“)  ako poskytovateľom a Žilinským samosprávnym krajom ako prijímateľom v rámci Integrovaného regionálneho operačného programu 2014 – 2020, kód výzvy č. IROP-PO1-SC11-2021-76 (ďalej aj len ako **„projekt“**).

# Miesto, termíny vykonania Diela

# a podmienky riadneho vykonania Diela

* 1. **Miestom vykonania** **Diela je**: k.ú. Podbiel
  2. Zhotoviteľ sa zaväzuje, že riadne vykoná Dielo (Čl. II.) v nasledovných termínoch:
* **prevzatie staveniska:** do 7 dní odo dňa doručenia písomnej výzvy Objednávateľas tým, že zmluvné strany sa zaväzujú vykonať písomný zápis z odovzdania a prevzatia staveniska samostatne (osobitne)
* **Začatie vykonávania Diela:** do 7 dní odo dňa písomného prevzatia staveniska Zhotoviteľom
* **Lehota výstavby: do 12 (dvanástich) mesiacov** odo dňa písomného prevzatia staveniska Zhotoviteľom. Lehota výstavby zahŕňa čas potrebný na prípravné práce, obstaranie materiálov, výstavbu a dodania kompletnej dokumentácie pre kolaudačné konanie (DSRS**)**. Do Lehoty výstavby je započítané aj zimné obdobie.
* **Začatie preberacieho konania:**

Povinnosť Zhotoviteľa vyzvať Stavebný dozor a osoby oprávnené konať za Objednávateľa v realizačných veciach písomne alebo e-mailom na začatie preberacieho konania vzniká do 10 kalendárnych dní po uplynutí Lehoty výstavby.

Povinnosť Objednávateľa začať preberacie konanie vzniká najneskôr do 10 kalendárnych dní po dni, kedy Zhotoviteľ predloží kompletnú dokumentáciu potrebnú k prebratiu Diela v súlade s Prílohou č. 3 tejto Zmluvy. Stavebný dozor, alebo osoba oprávnená jednať v realizačných veciach za Objednávateľa upovedomí Zhotoviteľa o termíne začatia preberacieho konania Diela e-mailom s automatizovaným potvrdením doručenia e-mailu zo strany Zhotoviteľa, alebo zápisom v stavebnom denníku. **Objednávateľ si vyhradzuje právo na fyzickú prehliadku Diela v počte 10 pracovných dní.**

* 1. **Stavebný dozor**: Objednávateľ vymenuje Stavebný dozor, ktorý bude vykonávať povinnosti a právomoci stanovené v zmluve medzi Objednávateľom a Stavebným dozorom a písomne listom alebo e-mailom oznámi jeho meno a priezvisko, ako aj jeho právomoci Zhotoviteľovi. Zhotoviteľ je povinný komunikovať s Objednávateľom vždy prostredníctvom Stavebného dozoru, pokiaľ táto Zmluva alebo jej prílohy neustanovujú povinnosť Zhotoviteľa komunikovať alebo doložiť dokumenty aj Stavebnému dozoru aj Objednávateľovi.

Stavebný dozor môže (kedykoľvek) vydať Zhotoviteľovi pokyny, ktoré môžu byť potrebné k vykonaniu Diela a odstránenie akýchkoľvek vád a nedorobkov v súlade so Zmluvou.

Zhotoviteľ musí plniť pokyny vydané Stavebným dozorom v ktorejkoľvek záležitosti súvisiacej so Zmluvou. Tieto pokyny bude Stavebný dozor vydávať v písomnej forme, a po začatí stavebných prác na Diele sa považujú za vydané okrem písomnej alebo e-mailovej formy korešpondencie aj vykonaním ich zápisu do stavebného denníka vedeného Zhotoviteľom.

* 1. **Technická dokumentácia Diela**: Zhotoviteľ vypracuje a bude zodpovedný za Dokumentáciu Zhotoviteľa v súlade s podmienkami uvedenými v Prílohe č. 3 tejto Zmluvy.

Pokiaľ nie je v Prílohe č. 3 uvedené inak, každá lehota na preskúmanie dokumentácie nepresiahne 14 dní, počítané od dátumu, kedy Stavebný dozor investora obdrží Dokument Zhotoviteľa a oznámenie Zhotoviteľa. V tomto oznámení bude doručené písomne a bude v ňom uvedené, že Dokument Zhotoviteľa sa považuje za pripravený ako pre preskúmanie (a schválenie, ak je tak stanovené) ako aj pre použitie. V tomto oznámení sa tiež uvedie, že Dokument Zhotoviteľa spĺňa požiadavky Zmluvy alebo rozsah, v ktorom nespĺňa požiadavky Zmluvy.

Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo iné vady, tieto budú opravené na náklady Zhotoviteľa, nehľadiac na súhlasy alebo schválenia Stavebným dozorom, alebo Objednávateľom.

* 1. **Harmonogram služieb a prác tvorí Prílohu č. 4 tejto Zmluvy**:

Harmonogram služieb a prác tvoria tieto časti:

* Vecný harmonogram s časovými míľnikmi
* Fakturačný harmonogram

Ďalšie podrobnosti sú uvedené v Prílohe č. 3 tejto Zmluvy.

Ak je to potrebné na dodržanie termínov zhotovenia Diela podľa Prílohy č.4 - Harmonogramu služieb a prác je Zhotoviteľ povinný zabezpečiť výkon prác na zhotovovaní Diela v trojzmennej prevádzke (24 hodín denne) a 7 kalendárnych dní v týždni vrátene práce počas dní pracovného pokoja.

Prílohy č.4 - Harmonogram služieb a prác je pre plnenie Zhotoviteľa podľa Zmluvy záväzný.

Vecný harmonogram s časovými míľnikmi

Zhotoviteľ je zároveň povinný dodržať nasledovné časové a vecné míľniky:

* Míľnik č.1 – kompletná realizácia obchádzkovej trasy a prístupu pri realizácii – SO 301-01, SO 301-00, 301-2 – počet dní od prevzatia staveniska – ........ kalendárnych dní od prevzatia staveniska (vyplní Zhotoviteľ)
* Míľnik č.2 – ukončenie realizácie stavebného objekt 201-00– ...... kalendárnych dní od prevzatia staveniska (vyplní Zhotoviteľ)

Pre účely tohto podčlánku Stavebný dozor vyhodnotí míľniky z hľadiska ich vecného a časového plnenia. Podkladom pre vyhodnotenie je pre:

* Míľnik č.1 je Stavebným dozorom potvrdený protokol z vizuálnej kontroly ukončenia prác na obchádzkovej trase a prístupu pri realizácii k dátumu, na ktorý pripadol tento časový míľnik
* Míľnik č.2 je Stavebným dozorom potvrdený protokol z vizuálnej kontroly ukončenia stavebných prác na stavebnom objekte SO 201-00, spolu s dokladmi potvrdzujúcimi kvalitu SO 201-00 (úspešne vykonané všetky skúšky, kontroly a merania v zmysle kontrolno-skúšobného plánu) k dátumu, na ktorý pripadol tento časový míľnik.

Ak Zhotoviteľ nesplní lehoty časových míľnikov podľa Prílohy č. 4 - Harmonogram služieb a prác, vzniká Objednávateľovi nárok na zaplatenie zmluvnej pokuty podľa bodu 8.1 článku VIII. tejto Zmluvy.

Pokiaľ sa stane zrejmým, že postup Zhotoviteľa pri vykonávaní diela je pomalý (nepostupuje v zmysle Prílohy č. 4 - Harmonogram služieb a prác), Zhotoviteľ je povinný postupovať podľa bodu 3.6 tohto článku Zmluvy.

Mesačný harmonogram služieb a prác

Zhotoviteľ je povinný vypracovávať a predkladať najneskôr do 25. dňa predchádzajúceho mesiaca Stavebnému dozoru tzv. **Mesačný Harmonogram služieb a prác** (plán práce na nasledujúci mesiac).

Prvý Mesačný harmonogram služieb a prác je Zhotoviteľ predloží Stavebnému dozoru **pri prevzatí staveniska**. Mesačný harmonogram služieb a prác bude vychádzať z Prílohy č. 4 - Harmonogramu služieb a prác a musí byť vypracovaný v podrobnostiach/členení na jednotlivé položky. Pokiaľ Zhotoviteľ predložil Stavebnému dozoru z dôvodu pomalého postupu Revidovaný harmonogram služieb a prác (podľa bodu 3.6 tohto článku Zmluvy), Mesačný harmonogram služieb a prác vychádza z neho.

Nepredloženie prvého Mesačného harmonogramu služieb a prác pri prevzatí staveniska nemá vplyv na povinnosť Zhotoviteľa začať vykonávať Dielo v termíne dohodnutom v bode 3.2 tohto článku Zmluvy.

V prípade, ak Zhotoviteľ nepredloží Mesačný Harmonogram služieb a prác vo vyššie uvedených lehotách, vzniká Objednávateľovi nárok na zaplatenie zmluvnej pokuty podľa bodu 8.2 článku VIII. tejto Zmluvy.

* 1. Zhotoviteľ sa zaväzuje bez zbytočného odkladu (najneskôr do siedmych kalendárnych dní) informovať Objednávateľa prostredníctvom Stavebného dozora o vzniku akejkoľvek udalosti, ktorá by bránila alebo sťažovala realizáciu predmetu zmluvy a ktorá by mohla mať vplyv na zmluvne stanovený termín vykonania Diela alebo na Prílohu č. 4 - Harmonogram služieb a prác. Uvedená povinnosť sa vzťahuje aj na Objednávateľa.

V prípade potreby vyzve Stavebný dozor Zhotoviteľa na predloženie Revidovaného harmonogramu služieb a prác, v lehote do troch pracovných dní od obdržania vyzvania. Revidovanom harmonograme postupu prác je Zhotoviteľ povinný zapracovať dodatočné opatrenia na urýchlenie vykonania diela tak, aby bola dodržaná lehota výstavby uvedená v bode

3.2. tohto článku Zmluvy. Tieto opatrenia je Zhotoviteľ povinný vykonať na vlastný účet bez nároku na zvýšenie ceny za dielo.

Pokiaľ Zhotoviteľ neuskutoční opatrenia podľa tohto bodu alebo sa tieto opatrenia ukážu ako

nedostatočne účinné, má Objednávateľ právo uskutočniť opatrenia na urýchlenie zhotovovania

diela sám alebo prostredníctvom tretej osoby, pričom náklady v súvislosti s týmito opatreniami

znáša Zhotoviteľ.

Objednávateľ má právo uplatniť si tieto náklady osobitnou faktúrou doručenou Zhotoviteľovi alebo si túto pohľadávku Objednávateľa (aj nesplatnú) jednostranne započítať voči pohľadávke Zhotoviteľa (aj nesplatnej) vzniknutej na základe tejto Zmluvy.

* 1. **Správy o postupe:** Zhotoviteľ je povinný každý mesiac pripraviť najneskôr do 30 dňa v mesiaci Správu o postupe prác, o plnení Harmonogramu služieb a prác vrátane plnenia Míľnikov a predložiť ju Stavebnému dozoruv jednej vytlačenej kópii a v jednej elektronickej kópii a Objednávateľovi v jednej vytlačenej kópii a v jednej elektronickej kópii.

Ak Zhotoviteľ nesplní ***Lehotu výstavby,*** potom zaplatí za toto nesplnenie Objednávateľovi zmluvnú pokutu podľa bodu 8.3 článku VIII. tejto Zmluvy

* 1. **Dokumentácia Zhotoviteľa pred začatím vykonávania Diela:**

Zhotoviteľ predloží pred začatím vykonávania Diela, **najneskôr do 14 kalendárnych dní od prevzatia staveniska** na odsúhlasenie technickému dozoru Objednávateľa a po odsúhlasení stavebným dozorom na odsúhlasenie Objednávateľovi a projektantovi diela v zmysle zákona č. 254/1998 Z. z. o verejných prácach v znení neskorších predpisov tieto dokumenty:

1. **Kontrolno-skúšobný plán** (ďalej len „skúšobný plán“ alebo „KSP“). V tomto pláne budú uvedené všetky plánované skúšky a početnosť skúšok, ktoré sa predpokladajú na stavbe vykonávať pre každý stavebný a technologický proces, ktorým Zhotoviteľ deklaruje spôsob zabezpečenia kvality Diela, a tiež rozsah a postup vykonávania skúšok. Ďalšie podrobnosti sú uvedené v Prílohe č. 3 tejto Zmluvy. Zhotoviteľ je povinný preukázať kvalitu vykonaných prác predložením výsledkov skúšok a príslušných dokumentov a dokladov kvality zabudovaných stavebných materiálov a zmesí podliehajúcich Vyhláške č. 162/2013 Z. z. Ministerstva dopravy a výstavby SR, ktorou sa ustanovuje zoznam skupín stavebných výrobkov a systémy posudzovania parametrov. Použiť a zabudovať do Diela sa smú iba také materiály, ktoré spĺňajú požiadavky Právnych predpisov, ktoré sa na nich vzťahujú. Uvedené sa musí preukázať predložením príslušných dokumentov.
2. **Dokumentácia skutočného stavu (pasport)**
3. **Povodňový plán**
4. **Plán BOZP**
5. **Plán nakladania s odpadom**
6. **Plán ochrany životného prostredia.**

Nepredloženie Kontrolno-skúšobného plánu v stanovenej lehote je dôvodom na uplatnenie sankcie vo výške uvedenej v čl. VIII ods. 8.5 tejto Zmluvy.

* 1. **Preberanie a Odovzdanie Diela**: Objednávateľ sa zaväzuje riadne ukončené Dielo od Zhotoviteľa prevziať aj pred dohodnutým termínom na vykonanie Diela uvedenom v bode 3.2 tohto článku Zmluvy.
  2. **Riadnym vykonaním Diela sa rozumie *riadne ukončenie Diela* v súlade s touto zmluvou *a jeho odovzdanie Objednávateľovi a prevzatie Objednávateľom* na základe Protokolu o odovzdaní a prevzatí Diela v termíne uvedenom v bode 3.2 tohto článku.** Protokol o odovzdaní a prevzatí Diela musí byť zo strany Objednávateľa podpísaný: osobou oprávnenou konať za Objednávateľa v realizačných veciach, Stavebným dozorom a odborným autorským dohľadom Objednávateľa (v prípade, ak je OAD na diele – stavby vykonávaný). Protokol o odovzdaní a prevzatí Diela musí byť zo strany Zhotoviteľa podpísaný najmä: stavbyvedúcim, a osobou oprávnenou konať za Zhotoviteľa v realizačných veciach.

Dielo sa považuje za riadne ukončené v súlade s touto zmluvou, ak je Dielo zhotovené v súlade so zmluvou, ak sú úspešne vykonané **všetky skúšky, kontroly a merania v zmysle kontrolno-skúšobného plánu** a ak sú k dispozícii doklady potvrdzujúce kvalitu a technické parametre Diela, dokumentácia potrebná k prevzatiu Diela (DSRS) a doklady, ktoré vyžadujú všeobecne záväzné právne predpisy a technické normy alebo technické predpisy pri ukončení Diela a pri procese jeho odovzdania a prevzatia alebo ktoré vyžaduje táto Zmluva a jej prílohy, najmä Príloha č. 3 a Príloha č. 9 tejto Zmluvy. Uvedené doklady musia byť vyhotovené v slovenskom jazyku.

Pred začatím preberacieho konania Zhotoviteľ dodá Stavebným dozorom stanovený počet a druh kópií príslušnej dokumentácie DSRS, v súlade s Prílohou č. 3 a Prílohou č. 9 tejto Zmluvy.

**Zhotoviteľ sa ďalej zaväzuje, že najneskôr ku dňu podpísania Protokolu o odovzdaní a prevzatí Diela odovzdá Objednávateľovi záručnú listinu – doklad preukazujúci poskytnutie garančnej bankovej záruky v zmysle článku XIII.  tejto Zmluvy alebo odovzdá doklad preukazujúci  poskytnutie iného zabezpečenia v zmysle článku XIII. tejto Zmluvy; v opačnom prípade sa Dielo nepovažuje za riadne a včas ukončené a Objednávateľ si vyhradzuje právo Dielo neprevziať.**

Stavebný dozor nie je povinný vydať Preberací protokol, kým všetky náležitosti uvedené v tomto ustanovení a v Prílohe č. 3 a Prílohe č. 9 tejto Zmluvy nie sú splnené.

* 1. V prípade, ak budú pri odovzdávacom a preberacom konaní zistené také vady a nedorobky, ktoré sami o sebe alebo spolu bránia jeho bezpečnému užívaniu na účel, ktorému slúži, alebo v prípade, ak nebudú splnené podmienky alebo doložené doklady vyplývajúce z tejto Zmluvy alebo z Prílohy č. 3 a Prílohy č. 9, Objednávateľ Dielo neprevezme a určí Zhotoviteľovi lehotu na odstránenie vád a nedorobkov. Pre vylúčenie pochybností platí, že lehota určená Objednávateľom na odstránenie vád a nedorobkov zistených pri odovzdávacom a preberacom konaní nepredlžuje ani nenahrádza Lehotu výstavby.
  2. V prípade, ak budú pri odovzdávacom a preberacom konaní zistené také vady a nedorobky, ktoré sami o sebe a ani spolu nebránia jeho bezpečnému užívaniu na účel, ktorému slúži, Objednávateľ Dielo prevezme pod podmienkou, že takéto vady a nedorobky budú Zhotoviteľom v celom rozsahu odstránené do termínu, ktorý určí Objednávateľ v Protokole o odovzdaní a prevzatí Diela.

Zhotoviteľ je povinný predložiť ním navrhovaný spôsob nápravy vady alebo poškodenia na schválenie Stavebným dozorom a Objednávateľovi. Ak sa jedná o systémovú vadu, Zhotoviteľ je povinný zistiť príčinu a odstrániť vady systému komplexne tak, aby celý systém (funkčný celok, stavebný objekt a pod.) bol v súlade so Zmluvou, nie iba odstrániť konkrétne oznámenú vadu. Ak sa zistí, že príčinou vady je nesprávne a neodborné vyhotovenie, takéto práce alebo Materiály budú zamietnuté ako celok. Zhotoviteľ je potom povinný vadu bezodkladne odstrániť a zaistiť aby zamietnutá položka bola v súlade so Zmluvou.

O odstránení vady bude spísaný protokol, podpísaním ktorého potvrdia obe strany odstránenie reklamovanej vady. V tomto protokole, ktorý vystaví Zhotoviteľ musí byť okrem iného uvedené:

* mená zástupcov oboch zmluvných Strán,
* číslo Zmluvy o Dielo,
* popis a rozsah vady, jej príčina a spôsob jej odstránenia,
* dátum zahájenia a ukončenia odstránenia vady,
* celková doba trvania vady (doba od zistenia do odstránenia vady).
  1. Ak vady a nedorobky nebudú Zhotoviteľom odstránené v stanovenom termíne uvedenom v Protokole o odovzdaní a prevzatí Diela, Objednávateľ je oprávnený tieto vady a nedorobky odstrániť sám alebo prostredníctvom tretej osoby, pričom náklady v súvislosti s týmito opatreniami znáša Zhotoviteľ. Zmluvné strany sa dohodli, že Objednávateľ má právo uplatniť si tieto náklady osobitnou faktúrou doručenou Zhotoviteľovi alebo si túto pohľadávku Objednávateľa (aj nesplatnú) jednostranne započítať voči pohľadávke Zhotoviteľa (aj nesplatnej) vzniknutej na základe tejto Zmluvy.
  2. Po ukončení prác, najneskôr do 10 dní po odovzdaní a prevzatí Diela je Zhotoviteľ povinný stavenisko úplne vypratať, upraviť terén staveniska, odstrániť zvyšný materiál, odpady a pod. Zhotoviteľ je povinný pri vykonávaní Diela dodržiavať všeobecne záväzné právne predpisy SR, hlavne zákon č. 79/2015 Z. z. o odpadoch a o zmene a doplnení niektorých zákonov v platnom znení.

# Cena za Dielo

1. Zmluvné strany sa dohodli na cene za Dielo podľa cenovej ponuky, ktorá tvorí **Prílohu č. 1** – **Ponukový list** tejto Zmluvy:

Cena bez DPH EUR

DPH 20 %  **EUR**

**spolu s DPH EUR**

**slovom:**

1. Cena za Dielo je maximálna, ktorú nemožno bez súhlasu Objednávateľa zvýšiť.
2. Zmluvné strany sa dohodli na jednotkových cenách položiek zmluvnej ceny podľa oceneného výkazu výmer. Výmery/množstvá uvedené v ocenenom výkaze výmer sú pre účely fakturácie stavebných prác výmerami/množstvami maximálnymi. Úprava je možná len v súlade so znením článku X bod 10.4. tejto Zmluvy. Výmery/množstvá uvedené v ocenenom výkaze výmer sú odhadované a skutočné výmery/ množstvá sa určia meraním. Rozmery, poznámky, výpočty a výkresy potrebné na stanovenie množstva vykonaných prác musia byť zaznamenané do stavebného denníka. Zhotoviteľ podpisom tejto zmluvy potvrdzuje, že ocenené výkazy výmer, ktoré tvoria prílohu tejto zmluvy obsahujú všetky položky, ktoré sú potrebné na zhotovenie diela.
3. Cena za Dielo podľa bodu 4.1 tohto článku zahŕňa aj všetky náklady spojené so zriadením staveniska a s činnosťami vyplývajúcimi z: Opisu predmetu zákazky, Prílohy č. 3 - Požiadaviek Objednávateľa, Prílohy č. 9 a projektovej dokumentácie stavby, náklady na vyhotovenie potrebných skúšok, kontroly a meraní, na spracovanie dielenskej dokumentácie (ak bude potrebné), rovnako aj spotrebované množstvo energie (elektrická energia, voda...) počas realizácie prác. Horizontálna a vertikálna preprava materiálu do riešených priestorov je Zhotoviteľom ocenená v rámci položiek presunov hmôt, rovnako aj likvidácia a nakladanie s odpadom a náklady na všetky ďalšie povinnosti vyplývajúce pre Zhotoviteľa z tejto zmluvy.
4. Zhotoviteľ bude fakturovať len skutočne vykonané práce a dodávky.
5. K zvýšeniu ceny podľa bodu 4.1. tohto článku zmluvy môže dôjsť len v prípade vzniku naviac prác t.j. pri zvýšení množstva jednotlivých položiek, respektíve doplnením nových položiek do oceneného výkazu výmer, ktoré sú nepredvídateľné a súčasne sú nevyhnutné pre riadne vykonanie diela. K zvýšeniu ceny alebo zníženiu ceny podľa bodu 4.1 tohto článku zmluvy môže dôjsť aj pri uplatňovaní mechanizmu úpravy ceny podľa bodu 4.7 tohto článku zmluvy.
6. **Indexačná doložka:** Zmluvné strany sa dohodli na uplatňovaní mechanizmu úpravy ceny za Dielo v súlade s Metodickým pokynom Ministerstva dopravy a výstavby Slovenskej republiky č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov (ďalej len „Metodický pokyn MDaV SR č. 19/2022“), ktorý tvorí **Prílohu č. 10** tejto zmluvy. Uplatnením indexácie v zmysle tohto ustanovenia a  a uzavretím dodatku k tejto zmluve dochádza k zmene ceny za Dielo podľa článku IV. bod 4.1 tejto zmluvy.

Zmluvné strany sa ďalej dohodli, že **indexáciu ceny za Dielo zvýšením je Zhotoviteľ** **oprávnený** uplatniť v prípade, ak došlo k nárastu násobiteľa úpravy (koeficient zmeny) Pt o viac ako 5 % za sledované obdobie. Zmluvné strany sa ďalej dohodli, že **indexáciu ceny za Dielo znížením** je Zhotoviteľ **povinný** uplatniť v prípade, ak došlo k poklesu násobiteľa úpravy (koeficient zmeny) Pt o viac ako 5 % za sledované obdobie resp. k poklesu cien tovarov a materiálov o viac ako 5 % za sledované obdobie. Sledovaným obdobím sa rozumie obdobie medzi „t“ a „t0“. V prípade, ak sa v jednom kvartáli uplatní indexácia a v nasledujúcom kvartáli nedôjde k zmene násobiteľa úprav (koeficient zmeny) Pt o viac ako 5 % za sledované obdobie, potom platia jednotkové ceny výkazu výmer predloženého v ponuke Zhotoviteľa.

Zmluvné strany sa ďalej dohodli, že Zhotoviteľ má nárok na úpravu Ceny za Dielo jej zvýšením v dôsledku indexácie len v prípade, ak nie je v omeškaní s termínmi vykonania Diela podľa čl. III. bodu 3.2 tejto zmluvy alebo v omeškaní s plnením termínov podľa Harmonogramu služieb a prác, ktorý tvorí Prílohu č. 4 tejto zmluvy (omeškanie jednej alebo viacerých dielčích činností uvedených v harmonograme).

Zmluvné strany sa dohodli, že Zhotoviteľ je povinný najneskôr do 5 pracovných dní po zverejnení posledného indexu potrebného k určeniu Pt e-mailom buď doručiť aktualizovanú Prílohu č. 6 Zmluvy stavebnému dozoru spolu s návrhom dodatku alebo e-mailom oznámiť stavebnému dozoru, že indexácia ceny za Dielo znížením sa neuplatňuje. Stavebný dozor v lehote do 5 pracovných dní skontroluje splnenie podmienok uplatnenia indexácie ceny za Dielo zvýšením a návrh dodatku a/alebo skontroluje správnosť oznámenia o tom, že indexácia ceny za Dielo znížením sa neuplatňuje a:

1. v prípade zistenia nezrovnalostí e-mailom vráti Zhotoviteľovi predloženú aktualizovanú Prílohu č. 6 Zmluvy a/alebo návrh dodatku na opravenie spolu s popisom zistených nezrovnalostí. Zhotoviteľ bude mať v takomto prípade 5 pracovných dní na opravenie Prílohy č. 6 Zmluvy a/alebo návrhu dodatku alebo stavebný dozor e-mailom vyzve Zhotoviteľa na predloženie aktualizovanej Prílohy č. 6 Zmluvy a návrhu Dodatku v lehote do 5 pracovných dní, ak zistí, že indexácia cena za Dielo jej znížením sa má uplatniť alebo e-mailom oznámi osobám oprávneným konať v realizačných veciach za Objednávateľa a v kópii osobám oprávneným konať za Zhotoviteľa v realizačných veciach, že Zhotoviteľ nemá nárok na uplatnenie indexácie ceny za Dielo jej zvýšením v dôsledku omeškania Zhotoviteľa s plnením termínov;
2. v prípade nezistenia nezrovnalostí e-mailom oznámi osobám oprávneným konať v realizačných veciach za Objednávateľa a v kópii osobám oprávneným konať za Zhotoviteľa v realizačných veciach, že uplatnenie/neuplatnenie indexácie je bez nezrovnalostí. V takomto prípade a zároveň, ak sa indexácia ceny za Dielo zvýšením alebo znížením uplatňuje, sa Objednávateľ zaväzuje podpísať písomný dodatok k zmluve v lehote do 10-tich dní odo dňa doručenia e-mailovej správy od stavebného dozoru a následne ho odoslať na podpis Zhotoviteľovi.

Dodávateľ je oprávnený a zároveň povinný fakturovať zrealizované práce podľa aktualizovanej prílohy č. 6 Zmluvy od nadobudnutia účinnosti dodatku (t.j. ak sa zmluvná cena indexovala v 4.kvartáli, dodávateľ bude podľa aktualizovaných cien fakturovať práce zrealizované od 1.1. nasledujúceho roka).

1. Za naviac práce (rozšírenie rozsahu diela) sa nepovažujú žiadne dodatočné požiadavky Zhotoviteľa na vykonanie prác, ktoré vyplynuli z nedostatočného preštudovania podkladov, ktoré Zhotoviteľ prijal od Objednávateľa pred podpisom tejto Zmluvy, z nepresností a chýb pri spracovávaní cenovej ponuky, ako aj z formálnych chýb. Všetky takto vzniknuté náklady znáša v plnom rozsahu Zhotoviteľ.
2. Cena za Dielo podľa bodu 4.1 tohto článku zahŕňa aj poistenie v zmysle čl. VII. bod 7.28 tejto zmluvy a náklady spojené so splnením povinností v zmysle čl. VII. bodov 7.29 až 7.31 tejto zmluvy.
3. Zúženie rozsahu diela je možné výlučne na základe písomnej požiadavky a pokynu Objednávateľa, ktorý nadobudne účinnosť uplynutím desiatich (10) dní odo dňa jeho oznámenia Zhotoviteľovi; dňom nadobudnutia účinnosti pokynu Objednávateľa na zúženie rozsahu diela Zhotoviteľ nie je oprávnený pokračovať v činnostiach podľa Zmluvy vo vzťahu k tej časti diela, na ktorú sa pokyn Objednávateľa vzťahuje a nemá nárok na náhradu akýchkoľvek nákladov, ktoré vynaloží a/alebo mu vzniknú v súvislosti s vykonávaním činností po nadobudnutí účinností pokynu Objednávateľa na obmedzenie rozsahu diela. V prípade zúženia rozsahu diela podľa tohto článku má Zhotoviteľ právo na cenu diela v sume pripadajúcej na Zhotoviteľom skutočne realizované práce na diele ku dňu nadobudnutia účinnosti pokynu Objednávateľa na zúženie rozsahu diela.
4. Rozšírenie alebo zúženie rozsahu diela, alebo akákoľvek iná zmena diela, sa posudzujú ako zmeny Zmluvy z hľadiska vyjadrenia ich absolútnej hodnoty, a teda hodnotou všetkých zmien je absolútna hodnota všetkých zmien. V opodstatnených prípadoch môže dôjsť k vzájomnému započítaniu plusových a mínusových hodnôt prác v určitom rozsahu, ak by doplňujúce práce boli vzájomne zameniteľné s pôvodnými prácami, ktoré sa vykonávať nebudú. Súhrnná hodnota týchto zmien, ktorá nastane rozšírením alebo zúžením rozsahu diela, nesmie prekročiť maximálne hodnoty stanovené § 18 ZVO a tieto zmeny nesmú mať charakter podstatnej zmeny v zmysle citovaného ustanovenia ZVO.
   1. Objednávateľ neposkytne preddavok alebo zálohu na plnenie predmetu tejto zmluvy.
   2. **Predmet tejto zmluvy je financovaný zo schválených a pridelených prostriedkov Európskych štrukturálnych a investičných fondov, štátneho rozpočtu a spolufinancovaný z rozpočtu Objednávateľa.**

# Fakturácia a platobné podmienky

* 1. Cena za Dielo sa bude uhrádzať v súlade so systémom financovania projektu (ak Dielo bude realizované v rámci projektu) na základe čiastkových faktúr vystavených podľa bodu 5.3 tohto článku zmluvy a na základe konečnej faktúry vystavenej podľa bodu 5.5 tohto článku zmluvy.
  2. Vo faktúre v označení Odberateľ bude uvedený Žilinský samosprávny kraj.
  3. Zhotoviteľ je oprávnený vystaviť prvú čiastkovú faktúru a každú ďalšiu čiastkovú faktúru po uplynutí jedného kalendárneho mesiaca realizácie prác a zároveň po odsúhlasení súpisu skutočne vykonaných prác a dodávok Stavebným dozorom a následne osobou Objednávateľa oprávnenou jednať vo veciach realizačných.

Po uplynutí jedného kalendárneho mesiaca realizácie prác Zhotoviteľ doručí súpis skutočne vykonaných prác a dodávok Stavebným dozorom a Objednávateľovi spolu s týmito prílohami:

1. Dokumenty a realizované skúšky a ich početnosť v zmysle odsúhlaseného Kontrolného a skúšobného plánu vzťahujúce sa k položkám v predloženom súpise
2. Geodetické zameranie skutočne vykonaných prác a dodávok v zmysle **Prílohy č. 9** – Usmernenie geodetických prác na cestných stavbách Žilinského samosprávneho kraja
3. doklady potvrdzujúce odvoz a uskladnenie stavebného odpadu na skládkach zodpovedajúcich legislatíve SR obsahujúce presné množstvo odvezeného a uskladneného stavebného odpadu, t.j. tzv. vážne lístky, príp. doklad o uhradení faktúry – v prípade, že takýto náklad Zhotoviteľa je súčasťou predloženého súpisu.

Stavebný dozor, alebo Objednávateľ si je oprávnený vyžiadať ďalšie doklady alebo vysvetlenia pre preukázanie oprávnenosti Zhotoviteľom predloženého súpisu skutočne vykonaných prác a dodávok.

Zhotoviteľ je povinný dodržať **Fakturačný harmonogram, ktorý je súčasťou Prílohy č. 4 – Harmonogram služieb a prác** tejto zmluvy, pričom skutočné kumulatívne fakturačné plnenie Zhotoviteľa v príslušnom mesiaci Lehoty výstavby oproti plánovanému kumulatívnemu fakturačnému plneniu Zhotoviteľa uvedenému vo Fakturačnom harmonograme nesmie byť nižšie o viac ako 15%.

Na účely tohto článku sa skutočným kumulatívnym fakturačným plnením Zhotoviteľa rozumie celková suma vyfakturovaná Zhotoviteľom v období od Dátumu prevzatia staveniska do posledného dňa mesiaca, ktorého sa platba týka.

V prípade, ak je Zhotoviteľ v omeškaní s plnením Fakturačného harmonogramu, ktorý tvorí súčasť Prílohy č. 4 – Harmonogram služieb a prác tejto zmluvy, je Zhotoviteľ povinný zaplatiť Objednávateľovi zmluvnú pokutu v súlade s článkom VIII. bodu 8.4. tejto Zmluvy.

* 1. Čiastkové faktúry musia obsahovať všetky náležitosti daňového dokladu podľa platných právnych predpisov, označenie Zhotoviteľa, číslo zmluvy, číslo čiastkovej faktúry, deň vystavenia a odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, fakturovanú cenu bez DPH, hodnotu DPH a celkovú fakturovanú cenu s DPH, označenie Diela, pečiatku a podpis osoby oprávnenej jednať za Zhotoviteľa vo veciach realizačných a prílohou čiastkovej faktúry musí byť:

1. súpis skutočne vykonaných prác a dodávok vystavený Zhotoviteľom a odsúhlasený a podpísaný Stavebným dozorom a osobou oprávnenou jednať v realizačných veciach za Objednávateľa;
2. fotodokumentácia vykonaných prác a dodávok ku každej položke výkazu výmer na CD/DVD alebo inom nosiči dát;
3. položkový rozpočet Diela;
4. krycí list rozpočtu.

**Čiastková faktúra musí obsahovať aj názov projektu podľa inštrukcií Objednávateľa.**

* 1. Konečná faktúra sa považuje za platobný doklad, ktorým bude vykonané celkové finančné vysporiadanie Diela po jeho riadnom vykonaní. Súčet čiastkových faktúr a konečnej faktúry nemôže byť väčší ako cena Diela uvedená v Čl. IV. bode 4.1 tejto zmluvy. V tejto faktúre budú zohľadnené platby za časti Diela zaplatené Objednávateľom formou čiastkových faktúr. Konečná faktúra musí obsahovať náležitosti a prílohy uvedené v bode 5.4 tohto článku a odvolanie sa na ustanovenie tejto zmluvy, ktoré oprávňuje Zhotoviteľa fakturovať takouto faktúrou, rozpis už fakturovaných čiastok, označenie osoby, ktorá faktúru vystavila, Protokol o odovzdaní a prevzatí Diela ako aj všetky náležitosti daňového dokladu podľa platných právnych predpisov. Konečná faktúra musí obsahovať aj názov projektu podľa inštrukcií Objednávateľa.
  2. Objednávateľ je povinný zaplatiť Zhotoviteľovi za riadne a včas zhotovené Dielo podľa tejto zmluvy cenu Diela na základe faktúry ako účtovného dokladu v lehote splatnosti max. 60 dní odo dňa doručenia účtovného dokladu. Vystaveniu dokladu musí predchádzať fyzická prehliadka časti Diela zodpovedajúca fakturovanej čiastke. Objednávateľ je povinný zaplatiť cenu Diela zodpovedajúcu fakturovanej čiastke bezhotovostne - bankovým prevodom. 60-dňová lehota splatnosti zodpovedá zvýšeným nárokom na administráciu a kontrolu faktúr nielen zo strany Objednávateľa, ale aj v oblasti deklarovania oprávnenosti výdavkov vo vzťahu k riadiacim, sprostredkovateľským a národným orgánom v rámci Integrovaného regionálneho operačného programu 2014 – 2020. V prípade, ak Zhotoviteľ doručí Objednávateľovi faktúru (čiastkovú alebo konečnú) skôr, než mal Objednávateľ možnosť vykonať prehliadku fakturovaných prác a dodávok alebo stavebného objektu alebo Diela alebo skôr, než došlo k odovzdaniu a prevzatiu fakturovaných prác a dodávok alebo stavebného objektu/Diela, plynie 60 dňová lehota splatnosti takto doručenej faktúry odo dňa skončenia prehliadky, ktorou bude Objednávateľovi preukázané riadne vykonanie stavebných prác a dodávok/stavebného objektu/Diela.
  3. Každá faktúra musí byť vyhotovená v minimálne 4 origináloch a riadne doručená Objednávateľovi. Faktúra musí byť potvrdená vo forme podpisu oprávnenou osobou za Zhotoviteľa a schválená Stavebným dozorom a osobou oprávnenou konať za Objednávateľa v realizačných veciach. Faktúra musí mať prílohy uvedené v bode 5.4. resp. 5.5 tohto článku. Ak faktúra nebude obsahovať všetky náležitosti stanovené platnými právnymi predpismi a vyššie uvedené údaje a prílohy, Objednávateľ je oprávnený faktúru v lehote splatnosti Zhotoviteľovi vrátiť a to najneskôr do siedmych (7) pracovných dní od jej doručenia Objednávateľovi. Lehota splatnosti začne v takom prípade plynúť od doručenia novej správne vystavenej a doručenej faktúry spolu so všetkými vyššie uvedenými prílohami Objednávateľovi.
  4. V súlade s ust. § 41 ods. 7 zákona č. 343/2015 Z. z. sa zmluvné strany dohodli, že v prípade, ak si Zhotoviteľ nesplní svoje finančné povinnosti voči subdodávateľom, t. j. nevykonáva úhrady jednotlivých faktúr za práce a dodávky, ktoré pre neho realizujú subdodávatelia, a zároveň subdodávatelia požiadajú Objednávateľa o priamu úhradu za práce a dodávky, Objednávateľ poskytne Zhotoviteľovi primeranú lehotu na vykonanie nápravy, v ktorej môže Zhotoviteľ namietať, že voči subdodávateľovi nemá žiadne podlžnosti. Počas plynutia takto poskytnutej lehoty je Objednávateľ oprávnený zadržať výplatu čiastkových faktúr (resp. konečnú faktúru), vystavených Zhotoviteľom až do času, kedy nebudú záväzky Zhotoviteľa voči subdodávateľom zaplatené. Počas doby zadržania podľa tohto bodu zmluvy nie je Objednávateľ v omeškaní so zaplatením svojich peňažných záväzkov voči Zhotoviteľovi a Zhotoviteľovi nevznikne nárok na žiadne zákonné ani zmluvné sankcie. Pokiaľ nedôjde zo strany Zhotoviteľa v lehote poskytnutej Objednávateľom k uspokojeniu subdodávateľských nárokov voči Zhotoviteľovi, a toto uspokojenie nebude v tejto lehote Objednávateľovi písomne preukázané alebo nebude Objednávateľovi preukázané, že Zhotoviteľ nemá voči subdodávateľovi žiadne záväzky, je Objednávateľ oprávnený, ale nie povinný, uspokojiť nárok subdodávateľa voči Zhotoviteľovi priamo, a tým sa zbaviť svojich záväzkov voči Zhotoviteľovi z tejto zmluvy do výšky pohľadávky subdodávateľa, ktorú Objednávateľ uspokojil, s čím Zhotoviteľ vyslovuje súhlas. Nárok Zhotoviteľa na úhradu ceny Diela do výšky úhrady vykonanej Objednávateľom priamo subdodávateľovi, zaniká dňom tejto úhrady Objednávateľom subdodávateľovi Zhotoviteľa.

# Subdodávatelia a Kľúčoví odborníci

* 1. Zoznam subdodávateľov Zhotoviteľa známych v čase uzavretia zmluvy je uvedený **v Prílohe č. 7** - Zoznam subdodávateľov.
  2. Pri vykonávaní časti plnenia tejto zmluvy subdodávateľom má Zhotoviteľ zodpovednosť, akoby plnenie vykonával sám.
  3. Zhotoviteľ je povinný oznámiť Objednávateľovi bez zbytočného odkladu akúkoľvek zmenu údajov o subdodávateľovi.
  4. **Pravidlá pre zmenu subdodávateľov počas plnenia zmluvy:**

Zhotoviteľ je povinný najneskôr 10 dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k tejto zmluve, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „ zákon č. 315/2016 Z. z.“).

Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť plnenia tejto zmluvy o Dielo ďalším subdodávateľom nastane u Zhotoviteľa až po uzavretí zmluvy**.**

**Týmto ustanovením nie je dotknutá povinnosť Zhotoviteľa podľa bodu 6.8 tohto článku Zmluvy.**

* 1. Zhotoviteľ môže poveriť vykonaním časti tejto zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 7 tejto zmluvy v znení neskorších písomných oznámení o zmene subdodávateľa alebo o doplnení nového subdodávateľa.
  2. Zhotoviteľ je povinný zabezpečiť, aby subdodávatelia, ktorí sa majú povinnosť zapisovať sa do registra partnerov verejného sektora boli zapísaní v registri partnerov verejného sektora po celú dobu trvania Zmluvy. V prípade porušenia povinnosti Zhotoviteľa podľa predchádzajúcej vety vzniká Objednávateľovi nárok na zaplatenie zmluvnej pokuty vo výške 100,- EUR za každý deň porušenia pričom porušenie uvedenej povinnosti, ktoré trvá dlhšie ako 30 dní sa považuje za podstatné porušenie Zmluvy.
  3. Zhotoviteľ vyhlasuje, že Príloha č.7 tejto zmluvy obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za uvedené osoby v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akejkoľvek vyššie uvedenej osoby je Zhotoviteľ povinný bezodkladne písomne oznámiť Objednávateľovi. V prípade nesplnenia povinnosti Zhotoviteľa v zmysle predchádzajúcej vety má Objednávateľ nárok na zmluvnú pokutu vo výške 500,- Eur za každý neoznámený zmenený Údaj, ako aj náhradu škody, ktorá Objednávateľovi v tejto súvislosti vznikne.
  4. **Zoznam kľúčových odborníkov** tvorí **Prílohu č. 8** tejto Zmluvy. V prípade, ak ide o kľúčového odborníka alebo o inú osobu, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto zmluvy o Dielo. Zoznam Zhotoviteľ je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v procese verejného obstarávania technickú alebo odbornú spôsobilosť. V prípade zmeny osoby kľúčového odborníka alebo inej osoby, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť alebo menovania ich zástupcov, je Zhotoviteľ povinný preukázať Objednávateľovi, že tento nový kľúčový odborník alebo iná osoba, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť alebo jeho zástupca spĺňa všetky požiadavky, ktoré vyžadoval Objednávateľ v procese verejného obstarávania na predmet zákazky na osobu kľúčového odborníka.
  5. Ustanoveniami bodov uvedených v tomto článku nie je dotknutá zodpovednosť zhotoviteľa za plnenie zmluvy.
  6. **Zmeny prílohy č. 7 a prílohy č. 8 sa vykonávajú dodatkom k tejto zmluve**.

# Čl. VII. Ďalšie práva a povinnosti zmluvných strán

* 1. Zhotoviteľ vyhlasuje, že má všetky povolenia a licencie, ktoré sú nevyhnutné na vykonanie Diela a že tieto povolenia sú postačujúce na to, aby mohol Dielo riadne vykonať. Tieto doklady predloží najneskôr pri podpise tejto zmluvy, pokiaľ neboli predložené už v rámci verejného obstarávania.
  2. Zhotoviteľ bude pri plnení predmetu tejto zmluvy postupovať s odbornou starostlivosťou. Zhotoviteľ sa zaväzuje dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi [podklady z verejného obstarávania, súťažné podklady, projektová dokumentácia, cenová ponuka (rozpočet stavby), podmienky stavebného povolenia a pod.] Objednávateľa, pokynmi Objednávateľa a Stavebného dozora, zápismi a dohodami oprávnených osôb zmluvných strán.
  3. Zhotoviteľ je povinný po celú dobu trvania Zmluvy dodržať Návrhy na plnenie kritérií, ktoré boli stanovené v jeho Ponuke ako úspešného uchádzača v rámci procesu verejného obstarávania. Zhotoviteľ sa zaväzuje vyhotoviť a dokončiť Dielo prostredníctvom tých osôb, ktorými podľa zákona o verejnom obstarávaní preukazoval splnenie podmienok účasti a ktorý sú uvedený prílohe č.8. Zhotoviteľ je oprávnený zmeniť kľúčových odborníkov na stavbe len písomným dodatkom k Zmluve.
  4. Objednávateľ najneskôr pri odovzdaní staveniska oznámi Zhotoviteľovi, kto bude vykonávať funkciu: Stavebného dozora**.**
  5. Objednávateľ sa zaväzuje, že riadne vykonané Dielo prevezme a zaplatí zaň cenu určenú zmluvou. O prevzatí Diela sa spíše Protokol o odovzdaní a prevzatí Diela, podpísaný všetkými zmluvnými stranami.
  6. Zhotoviteľ znáša nebezpečenstvo škody na zhotovovanom Diele. Zhotoviteľ taktiež zodpovedá za škodu spôsobenú prevádzkovou činnosťou Zhotoviteľa počas realizácie stavebných prác na majetku Objednávateľa a tretích osôb, ako aj na zdraví a živote osôb. Nebezpečenstvo škody na Diele prechádza na Objednávateľa odovzdaním a prevzatím zhotovovaného Diela ako celku na základe Protokolu o odovzdaní a prevzatí Diela.
  7. Vlastníkom zhotovovaného Diela je od počiatku Objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým Zhotoviteľom pri zhotovení Diela nadobúda Objednávateľ okamihom ich zabudovania do Diela.
  8. Odovzdanie staveniska a jeho častí na vykonanie Diela bude uskutočnené na základe Protokolu o odovzdaní a prevzatí staveniska a to v súlade s Čl. III. bodom 3.2 tejto zmluvy. Od okamihu podpisu Protokolu o odovzdaní a prevzatí staveniska Objednávateľom a Zhotoviteľom zodpovedá za stavenisko Zhotoviteľ. Zhotoviteľ je povinný zabezpečiť stavenisko tak, aby počas výkonu prác a tiež v období pracovného voľna na stavbe nedošlo k poškodeniu zdravia a majetku tretích osôb.
  9. Po dohode zmluvných strán, Zhotoviteľ si na svoje náklady zabezpečí dodávku elektriny, vody a ďalších médií na stavenisku po dobu realizácie Diela, zriadení prípojok a inštaláciu meračov a rozvodov. Systém rozvodov a všetky použité zariadenia musia byť v súlade s príslušnými STN. Zhotoviteľ bude hradiť poplatky za elektrinu, plyn, vodné, stočné a ďalšie zdroje a služby až do úplného dokončenia Diela, vrátane poplatkov za pripojenie. Zhotoviteľ Diela zabezpečí plnenie podmienok správcov dotknutých inžinierskych sietí, dotknutých orgánov a všetkých revíznych a východiskových správ súvisiacich s vydaním kolaudačného rozhodnutia a povolenia na užívanie stavby.
  10. Zhotoviteľ je povinný viesť denné záznamy o uskutočnených prácach formou stavebného denníka. Stavebný denník sa vedie pre celé stavebné dielo podľa pokynov Stavebného dozora. Stavebný denník bude vedený v slovenskom jazyku. **Zhotoviteľ je povinný** stavebný denník uschovávať vo svojej kancelárii na stavenisku. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od odsúhlaseného technologického postupu prác, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním Diela. Zápisy do stavebného denníka čitateľne zapisujú a podpisujú osoby uvedené v Prílohe č.3 Požiadavky objednávateľa. Zápisy sa zapisujú vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť vyhotovené v jednom origináli a minimálne v dvoch kópiách. Originál a prvá kópia musia byť postúpené Stavebnému dozoru na konci každého týždňa. Všetky strany musia byť očíslované. Medzi jednotlivými záznamami nesmie byť vynechané voľné miesto. Zhotoviteľ je povinný zápisom v stavebnom denníku a súčasne telefonicky a e-mailom 3 pracovné dni vopred vyzvať Stavebný dozor na kontrolu všetkých prác, ktoré majú byť zastavané alebo sa majú stať neprístupné. Pokiaľ Zhotoviteľ túto povinnosť nebude plniť, môže Stavebný dozor vyžadovať dodatočné odhalenie týchto prác na náklady Zhotoviteľa. Zhotoviteľ je povinný zápisom v stavebnom denníku a súčasne telefonicky a e-mailom 3 pracovné dni vopred vyzvať Stavebný dozor na účasť pri vykonávaní skúšok v súlade s STN. Ak sa Stavebný dozor nedostaví v stanovenom termíne, je Zhotoviteľ oprávnený vykonať skúšky bez jeho účasti. Zhotoviteľ je povinný viesť podrobný technický záznam o vykonaných skúškach. Všetky zmeny a práce vykonané naviac je Zhotoviteľ povinný zdôvodniť zápisom do stavebného denníka. Záznamy musia byť vždy aktualizované zhotoviteľom na základe meraní, vykonaných v súčinnosti so Stavebným dozorom, v závislosti od ukončenia jednotlivých stavebných prác a činností (minimálne však po ukončení prác, ktoré budú ďalšou stavebnou činnosťou zakryté).

Stavebný dozor je povinný priebežne kontrolovať zápisy v stavebnom denníku a reagovať adekvátnym spôsobom na požiadavky či pripomienky Zhotoviteľa. Kópie stavebného denníka budú priebežne po kontrole Stavebným dozorom uchovávané Zhotoviteľom pre potreby preberacieho, resp. kolaudačného konania.

* 1. Zhotoviteľ je povinný chrániť Dielo počas jeho vykonávania a opatriť časti hotového Diela ochrannými prostriedkami tak, aby nedošlo k ich poškodeniu do doby odovzdania Diela Objednávateľovi.
  2. Zhotoviteľ nie je oprávnený odchýliť sa od podmienok verejného obstarávania, ktoré vykonal Objednávateľ a ktoré sú pre Zhotoviteľa záväzné.
  3. Zhotoviteľ je oprávnený pri vykonávaní Diela písomne požiadať Objednávateľa prostredníctvom Stavebného dozoru o odsúhlasenie  zmeny materiálov alebo technológií uvedených v rozpočte len v prípade, ak zmenu materiálu alebo technológií vyžadujú aktuálne platné právne predpisy alebo technické normy, alebo ak sa materiál alebo technológia stal na trhu nedostupným (prestal sa vyrábať alebo dodávať na slovenský trh), alebo ak to vyplýva z rozhodnutí alebo vyjadrení príslušných orgánov verejnej správy (napr. stavebný úrad). Primerane podľa tohto bodu sa postupuje, ak zmenu materiálov alebo technológií požaduje Objednávateľ.
  4. Zhotoviteľ sa zaväzuje, že v rámci kontrolných dní umožní vstup na stavbu a stavenisko poslancom Zastupiteľstva ŽSK v prípade, ak o to požiadajú. Zhotoviteľ sa zaväzuje, že v rámci kontrolných dní umožní vstup na stavbu a stavenisko aj ďalším osobám, ktoré na kontrolný deň prizve Objednávateľ (napr. projektant, zástupca správcu, právni zástupcovia).
  5. Objednávateľ môže preniesť ktorúkoľvek zo svojich povinností a právomocí na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a nadobudne účinnosť po doručení Zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil Objednávateľ sám.
  6. Zhotoviteľ v plnom rozsahu zodpovedá za dodržiavanie BOZP, PO a ochrany životného prostredia svojimi zamestnancami, ako aj zamestnancami svojho subdodávateľa na stavenisku. Zároveň zabezpečí, aby všetci jeho zamestnanci a zamestnanci jeho subdodávateľa absolvovali predpísané školenia alebo mali príslušné atesty a osvedčenia. Taktiež sa Zhotoviteľ zaväzuje vybaviť svojich zamestnancov zodpovedajúcimi osobnými ochrannými pracovnými pomôckami. Zhotoviteľ bude v prípade nehody, alebo pracovného úrazu postupovať v súlade so všeobecne záväznými predpismi a zákonmi, zároveň okamžite upovedomí zodpovedného zamestnanca Objednávateľa na stavbe:

- o pracovných úrazoch,  
- o škodách na vybavení a strojoch na stavbe a stavenisku,  
- o škodách na životnom prostredí,  
- o požiaroch.

* 1. Objednávateľ, oprávnená osoba podľa Čl. I. tejto zmluvy, resp. osoba oprávnená jednať v realizačných veciach Objednávateľa alebo Stavebný dozor je oprávnená/oprávnený dať zamestnancom Zhotoviteľa príkaz prerušiť práce, ak zodpovedný pracovník Zhotoviteľa nie je dosiahnuteľný, ak je ohrozená bezpečnosť uskutočňovanej stavby, životy, alebo zdravie zamestnancov na stavbe alebo ak hrozia iné vážne škody.
  2. Zhotoviteľ sa zaväzuje, že sa jeho pracovníci ani iné osoby s jeho vedomím nebudú pohybovať, resp. zdržiavať na pracovisku (stavenisku) z dôvodov, ktoré nesúvisia s výkonom prác podľa tejto zmluvy, bez vedomia a súhlasu Objednávateľa alebo správcu. Objednávateľ nezodpovedá za škody spôsobené Zhotoviteľovi, ak sa jeho zamestnanci neoprávnene zdržiavajú mimo určených priestorov.
  3. Zhotoviteľ zodpovedá za škody na cudzom majetku, ktoré vzniknú z jeho činnosti a tieto odstráni na vlastné náklady. V prípade, ak škodu podľa predchádzajúcej vety spôsobí tretia osoba/subdodávateľ, za túto škodu zodpovedá Zhotoviteľ ako keby ju spôsobil sám. Bez odstránenia takto vzniknutých škôd Objednávateľ neuhradí cenu Diela Zhotoviteľovi. Prípadné časové lehoty na odstránenie takýchto škôd sa dohodnú v procese odovzdávania a preberania Diela.
  4. Zhotoviteľ je povinný stavbu označiť v zmysle stavebného zákona. Zhotoviteľ je povinný stavenisko – pracovisko vhodne zabezpečiť, je povinný udržiavať na stavenisku – pracovisku poriadok a čistotu, ako aj odstraňovať odpady a nečistoty vzniknuté z jeho prác. Zhotoviteľ je povinný svoje pracovisko zabezpečiť tak, aby neohrozoval bezpečnosť na iných pracoviskách.
  5. Zhotoviteľ sa zaväzuje dodať Objednávateľovi certifikáty o nemennosti parametrov podstatných vlastností výrobku – „SK certifikát výrobku“ použitých stavebných výrobkov pred ich zabudovaním v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov.
  6. Zmluvné strany sa zaväzujú, že budú vzájomne spolupracovať a poskytnú si vzájomnú súčinnosť pri riešení konkrétnych otázok a problémov, ktoré vzniknú počas vykonávania Diela, najmä vzhľadom na ich možný vplyv na výšku ceny za Dielo. Zhotoviteľ je povinný upozorniť Objednávateľa na možnosť realizácie jednoduchších a finančne menej náročných riešení ako predpokladá táto zmluva. Objednávateľ nemusí predmetné pripomienky Zhotoviteľa počas realizácie Diela akceptovať.
  7. Zhotoviteľ zodpovedá za to, že pri realizácii Diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného Diela musia spĺňať podmienky a požiadavky uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov, budú spĺňať kritériá a štandard požadovaný Objednávateľom a budú v súlade so všeobecne záväznými predpismi a normami platnými v SR.
  8. Zhotoviteľ je povinný zúčastňovať sa kontrolných dní určených Objednávateľom prostredníctvom na to oprávnených osôb v zmysle tejto zmluvy alebo na základe písomného poverenia Zhotoviteľa.
  9. Zhotoviteľ na žiadosť Objednávateľa poskytne tretím osobám, ktoré sú v právnom vzťahu s Objednávateľom s predchádzajúcim súhlasom Objednávateľa potrebné vysvetlenie všetkých otázok spojených s vykonávaním Diela.
  10. Zhotoviteľ poverí výkonom funkcie stavbyvedúceho osobu, ktorá má príslušné oprávnenie a meno tejto osoby je povinný oznámiť Objednávateľovi pri odovzdaní a prevzatí staveniska, ak identifikácia tejto zodpovednej osoby nebola Zhotoviteľom oznámená už v procese verejného obstarávania.
  11. Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky. Organizovanie, vybavovanie a úhradu funkčných skúšok zabezpečí Zhotoviteľ.
  12. **Zhotoviteľ sa zaväzuje, že bude dodržiavať zákaz nelegálneho zamestnávania, ktorý vyplýva zo zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov. Zhotoviteľ sa zaväzuje, že dodržiavanie zákazu nelegálneho zamestnávania zabezpečí a bude vyžadovať aj u svojich subdodávateľov.**
  13. **Zhotoviteľ sa zaväzuje, že počas realizácie stavebných prác bude poistený:**

1. **pre prípad poškodenia, zničenia, straty, odcudzenia Diela alebo iných škôd na Diele (stavebno-montážne poistenie) s výškou poistného plnenia minimálne vo výške ceny za Dielo s DPH, a**
2. **pre prípad zodpovednosti za škodu spôsobenú tretím osobám prevádzkovou činnosťou/pri výkone podnikania s výškou poistného plnenia minimálne vo výške ceny za Dielo s DPH.**

**Náklady na poistenie sú zahrnuté v cene za vykonanie Diela. Zhotoviteľ je povinný preukázať Objednávateľovi uzatvorenie poistnej zmluvy na Dielo (konkrétnu stavbu) pri prevzatí staveniska a kedykoľvek počas trvania zmluvy na požiadanie Objednávateľa preukázať jej platnosť a účinnosť**.

* 1. **Zhotoviteľ je povinný na vlastné náklady oboznámiť sa s existujúcimi inžinierskymi sieťami a zabezpečiť ich vytýčenie pred začiatkom stavebných prác a zabezpečiť ich ochranu (umiestnenie do chráničiek podľa STN).** Zhotoviteľ bude spolupracovať pri prekládke IS s vlastníkmi (správcami) sietí. Zhotoviteľ je povinný počas realizácie prác dodržiavať bezpečnostné opatrenia pri prácach nad vodným tokom. Zhotoviteľ je povinný v zmysle vyhlášky MŽP SR č. 261/2010 Z. z., ktorou sa ustanovujú podrobnosti o obsahu povodňových plánov a postup ich schvaľovania **na vlastné náklady spracovať povodňový plán zabezpečovacích prác a zabezpečiť jeho prerokovanie a schválenie pred začatím stavebných prác.**
  2. Zhotoviteľ a  každý jeho subdodávateľ sa zaväzuje, že umožní výkon finančnej kontroly/auditu/overovania, poskytne všetku potrebnú súčinnosť pri výkone finančnej kontroly/auditu/overovania a vytvorí podmienky na výkon finančnej kontroly a auditu alebo overovania v zmysle príslušných právnych predpisov na to oprávneným osobám, najmä (ale nielen): Útvaru hlavného kontrolóra Žilinského samosprávneho kraja, Najvyššiemu kontrolnému úradu SR, Úradu verejného obstarávania, vládnym audítorom/orgánom auditu, povereným zamestnancom Objednávateľa, Protimonopolnému úradu SR, príslušným riadiacim, sprostredkovateľským, kontrolným, národným a iným orgánom pre v rámci Integrovaného regionálneho operačného programu 2014 – 2020, Európskemu dvoru audítorov, Európskej komisii, Európskemu úradu pre boj proti podvodom (OLAF).
  3. Zhotoviteľ sa zaväzuje vyhotoviť a dokončiť Dielo prostredníctvom tých osôb, ktorými podľa zákona o verejnom obstarávaní preukazoval splnenie podmienok účasti.

# Čl. VIII. Sankcie a zmluvné pokuty

* 1. V prípade, ak je Zhotoviteľ v omeškaní s plnením Vecného harmonogramu týkajúceho sa vecného plnenia definovaného pre časové míľniky, ktorý tvorí súčasť Prílohy č. 4 - Harmonogram služieb a prác tejto zmluvy z dôvodov pripísateľných Zhotoviteľovi, je Zhotoviteľ povinný zaplatiť Objednávateľovi **za každý časový míľnik,** s ktorým je v omeškaní **zmluvnú pokutu vo výške 0,1 % z Celkovej ceny Diela s DPH** uvedenej v Čl. IV. bod 4.1 tejto zmluvy **za každý deň omeškania, maximálne do výšky 35 % z Celkovej ceny Diela s DPH** uvedenej v Čl. IV. bod 4.1 tejto zmluvy.
  2. V prípade, ak Zhotoviteľ nepredloží Mesačný Harmonogram služieb a prác v lehote stanovenej v tejto Zmluve vzniká Objednávateľovi nárok na zaplatenie zmluvnej pokuty vo výške 1000,- EUR (slovom: tisíc EUR) za každý deň omeškania až do splnenia tejto povinnosti.
  3. V prípade, ak je Zhotoviteľ v omeškaní s termínom Lehoty výstavby podľa článku III. bodu 3.2 tejto Zmluvy, je Zhotoviteľ povinný zaplatiť Objednávateľovi zmluvnú pokutu **vo výške 0,5 % z Celkovej ceny Diela s DPH** uvedenej v Čl. IV. bod 4.1 tejto zmluvy **za každý deň omeškania, maximálne do výšky 35 % z Celkovej ceny Diela s DPH** uvedenej v Čl. IV. bod 4.1 tejto zmluvy.
  4. V prípade, ak je Zhotoviteľ v omeškaní s plnením Fakturačného harmonogramu, ktorý tvorí súčasť Prílohy č. 4 – Harmonogram služieb a prác tejto zmluvy, je Zhotoviteľ povinný zaplatiť Objednávateľovi **zmluvnú pokutu v nasledovnej výške:**

V prípade, ak skutočné kumulatívne fakturačné plnenie Zhotoviteľa v dvoch po sebe nasledujúcich mesiacoch bude v porovnaní s plánovaným kumulatívnym fakturačným plnením Zhotoviteľa uvedeným vo Fakturačnom harmonograme nižšie o viac ako 15% , Objednávateľ má nárok na zaplatenie zmluvnej pokuty vo výške 50 000,- EUR (slovom päťdesiat tisíc EUR).

V prípade, ak skutočné kumulatívne fakturačné plnenie Zhotoviteľa v troch po sebe nasledujúcich mesiacoch bude v porovnaní s plánovaným kumulatívnym fakturačným plnením Zhotoviteľa uvedeným vo Fakturačnom harmonograme nižšie o viac ako 15%, Objednávateľ má nárok na zaplatenie zmluvnej pokuty vo výške 60 000 EUR ( slovom šesťdesiat tisíc EUR).

V prípade, ak skutočné kumulované fakturačné plnenie Zhotoviteľa v štyroch po sebe nasledujúcich mesiacoch bude v porovnaní s plánovaným kumulatívnym fakturačným plnením Zhotoviteľa uvedeným vo Fakturačnom harmonograme nižšie o viac ako 15%, Objednávateľ má nárok na zaplatenie zmluvnej pokuty vo výške 70.000,- EUR (slovom sedemdesiat tisíc EUR).

* 1. V prípade omeškania Zhotoviteľa s predložením Kontrolno-skúšobného plánu a/alebo s prevzatím staveniska v termínoch uvedených v článku III. bode 3.2 tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške:
* 0,3 % z celkovej ceny Diela s DPH uvedenej v Čl. IV. bod 4.1 za každý (aj začatý) deň omeškania Zhotoviteľa, počas prvých sedem (7) dní omeškania,
* 0,6 % z celkovej ceny Diela s DPH uvedenej v Čl. IV. bod 4.1 za každý (aj začatý) deň omeškania Zhotoviteľa, ktorý nasleduje po siedmom (7) dní omeškania.
  1. V prípade omeškania Zhotoviteľa s odstránením a likvidáciou staveniska, úpravou terénu staveniska do pôvodného stavu oproti termínu uvedenému v Čl. III. bod 3.14 tejto zmluvy, je Zhotoviteľ povinný zaplatiť Objednávateľovi zmluvnú pokutu vo výške 100 € za každý deň omeškania.
  2. Ak sa Objednávateľ dostane do omeškania s úhradou oprávnenej faktúry, môže si Zhotoviteľ uplatniť voči Objednávateľovi zaplatenie zákonných úrokov z omeškania.
  3. Ak Zhotoviteľ nevykoná Dielo v termíne podľa zmluvy alebo nezačne alebo preruší vykonávanie predmetu tejto zmluvy bez vzájomnej dohody s Objednávateľom, je Objednávateľ oprávnený požadovať uhradenie nákladov a škôd, ktoré mu tak preukázateľne vznikli.
  4. V prípade omeškania Zhotoviteľa s odstránením prípadných zjavných vád a nedorobkov v zmysle Čl. IX. bod 9.2 tejto zmluvy v dohodnutých termínoch, je Zhotoviteľ povinný zaplatiť Objednávateľovi za každú vadu alebo nedorobok a každý deň omeškania zmluvnú pokutu vo výške 100 €. Rovnako Zhotoviteľ zaplatí Objednávateľovi zmluvnú pokutu vo výške 100 € za každý deň neposkytnutia súčinnosti v súvislosti s reklamáciou vád diela podľa Čl. IX. bod 9.3 a bod 9.4 tejto zmluvy.
  5. V prípade omeškania Zhotoviteľa so začatím odstraňovania vád Diela v lehote uvedenej v Čl. IX. bode 9.3 tejto zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,05% z ceny Diela s DPH za každú vadu a každý deň omeškania.
  6. V prípade omeškania Zhotoviteľa s odstránením vád Diela v lehote uvedenej v Čl. IX. bode 9.3 tejto zmluvy, je Zhotoviteľ povinný zaplatiť Objednávateľovi zmluvnú pokutu vo výške 100 € za každú vadu a každý deň omeškania.
  7. V prípade porušenia povinnosti alebo omeškania Zhotoviteľa s plnením povinností podľa Čl. VI. bodu 6.8 tejto zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,3 % z celkovej ceny Diela s DPH podľa tejto zmluvy za každý deň porušenia tejto povinnosti alebo omeškania s plnením povinnosti.
  8. V prípade, ak sa právoplatným rozhodnutím Protimonopolného úradu SR preukáže, že sa Zhotoviteľ pri získaní zákazky dopustil kolúzneho správania alebo v prípade, ak Zhotoviteľ iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž, je Zhotoviteľ povinný zaplatiť objednávateľovi zmluvnú pokutu:

1. vo výške 25 % z ceny Diela bez DPH, ak v procese verejného obstarávania nepredložil ponuku hospodársky subjekt, ktorý nie je účastníkom kartelovej dohody
2. vo výške 10 % z ceny Diela bez DPH, ak v procese verejného obstarávania predložil ponuku aspoň jeden hospodársky subjekt, ktorý nie je účastníkom kartelovej dohody, ale napriek tomu sa stal úspešným uchádzačom účastník kartelovej dohody.

*Nasledovné zmluvné pokuty upravené v bodoch 8.14 až 8.18 týkajúce sa zabezpečovacích nástrojov splnenia povinností Zhotoviteľa budú upravené pred podpisom Zmluvy o dielo podľa toho, aký zabezpečovací nástroj Zhotoviteľ zvolil.*

* 1. V prípade porušenia povinnosti Zhotoviteľa mať platnú neodvolateľnú bankovú záruku na vykonanie prác v zmysle bodu 13.1 *(resp. neodvolateľné poistenie záruky v zmysle bodu 13.16)* kontinuálne po celú dobu od uzavretia Zmluvy do dňa bezprostredne predchádzajúceho dňu podpísania Protokolu o odovzdaní a prevzatí Diela, je Zhotoviteľ povinný zaplatiť Objednávateľovi zmluvnú pokutu vo výške 0,1 % z celkovej ceny Diela s DPH uvedenej v Čl. IV. bod 4.1 tejto Zmluvy za každý deň omeškania tzn. za každý deň kedy bankovú záruku na vykonanie prác v zmysle bodu 13.1 *(resp. poistenie záruky v zmysle bodu 13.16)* nemal platnú.
  2. V prípade omeškania Zhotoviteľa s predložením garančnej bankovej záruky v zmysle bodu 13.2 *(resp. listiny preukazujúcej poistenie záruky v zmysle bodu 13.17),* je Zhotoviteľ povinný zaplatiť Objednávateľovi zmluvnú pokutu vo výške 0,1 % z ceny Diela s DPH uvedenej v Čl. IV. bod 4.1 tejto Zmluvy za každý deň omeškania.
  3. V prípade porušenia povinnosti Zhotoviteľa mať platnú neodvolateľnú garančnú bankovú záruku v zmysle bodu 13.2 *(resp. listinu preukazujúcu poistenie záruky v zmysle bodu 13.17)* kontinuálne po celú dobu odo dňa podpísania Protokolu o odovzdaní a prevzatí Diela až do uplynutia záručnej doby, je Zhotoviteľ povinný zaplatiť Objednávateľovi zmluvnú pokutu vo výške 0,1 % z celkovej ceny Diela s DPH uvedenej v Čl. IV. bod 4.1 tejto zmluvy za každý deň omeškania tzn. za každý deň kedy garančnú bankovú záruku v zmysle bodu 13.2 *(resp. poistenie záruky v zmysle bodu 13.17)* nemal platnú.
  4. V prípade omeškania Zhotoviteľa s doplnením bankovej záruky na vykonanie prác alebo s doplnením garančnej bankovej záruky v zmysle bodu 13.7 , je Zhotoviteľ povinný zaplatiť Objednávateľovi zmluvnú pokutu vo výške 0,1 % z ceny Diela s DPH uvedenej v Čl. IV. bod 4.1 tejto Zmluvy za každý deň omeškania.
  5. *V prípade omeškania Zhotoviteľa s doplnením finančných prostriedkov na účet Objednávateľa v zmysle bodu 13.14 je Zhotoviteľ povinný zaplatiť Objednávateľovi zmluvnú pokutu vo výške 0,1 % z ceny Diela s DPH uvedenej v Čl. IV. bod 4.1 tejto Zmluvy za každý deň omeškania.*
  6. *V prípade porušenia povinnosti Zhotoviteľa zabezpečiť, aby uplatnenie nároku z poistenia záruky nemalo vplyv na ďalšie uplatnenie nárokov z poistenia záruky Objednávateľom v zmysle bodu 13.22, je Zhotoviteľ povinný zaplatiť Objednávateľovi zmluvnú pokutu vo výške 0,1 % z ceny Diela s DPH uvedenej v Čl. IV. bod 4.1 tejto Zmluvy za každý deň omeškania tzn. za každý deň kedy si Objednávateľ nemohol uplatňovať svoje nároky z poistenia záruky.*
  7. Zmluvné strany sa dohodli, že Objednávateľ je oprávnený pohľadávku na zaplatenie zmluvnej pokuty jednostranne započítať voči akejkoľvek pohľadávke Zhotoviteľa (aj nesplatnej) voči Objednávateľovi vzniknutej na základe tejto Zmluvy.
  8. Zmluvné strany sa dohodli, že Zhotoviteľ je povinný zaplatiť Objednávateľovi zmluvnú pokutu v zmysle tohto článku a to na základe písomnej výzvy Objednávateľa, ktorá bude obsahovať variabilný symbol, sumu na zaplatenie a lehotu na zaplatenie (lehotu splatnosti). V prípade ak Zhotoviteľ zmluvnú pokutu nezaplatí dobrovoľne, zmluvné strany sa dohodli, že Objednávateľ je oprávnený svoju splatnú pohľadávku titulom zmluvnej pokuty jednostranne započítať voči akejkoľvek splatnej pohľadávke Zhotoviteľa.
  9. Zaplatením zmluvnej pokuty sa Zhotoviteľ nezbavuje povinnosti splnenia záväzku zabezpečeného zmluvnou pokutou.

* 1. Ustanoveniami o zmluvnej pokute nie je dotknutý nárok Objednávateľa na náhradu škody spôsobenej Zhotoviteľom vo výške presahujúcej výšku zmluvnej pokuty.

# Čl. IX. Zodpovednosť za vady, záruka

* 1. Zhotoviteľ zodpovedá Objednávateľovi za to, že Dielo bude vykonané podľa podmienok dohodnutých v tejto zmluve a že počas záručnej doby bude mať vlastnosti dohodnuté v tejto zmluve, určené v projektovej dokumentácií (ak bola predložená) a v platných právnych a technických predpisoch. Objednávateľ nie je povinný prevziať vykonané Dielo, ktoré má vady a nedorobky brániace riadnemu užívaniu Diela. Dielo má vady brániace riadnemu užívaniu, ak bolo vykonané v rozpore s odsúhlaseným technologickým postupom prác, právnymi predpismi a technickými normami platnými v SR alebo s dohodou zmluvných strán, prípadne touto zmluvou, alebo ak neboli vykonané všetky dohodnuté práce, prípadne neboli odovzdané dokumenty podľa Čl. III. bodu 3.10 tejto zmluvy.
  2. V prípade zistenia vád a nedostatkov bude spísaný ich zoznam s uvedením termínov ich odstránenia, ktoré určí Objednávateľ. V prípade, že vady a nedostatky budú drobného charakteru a nebudú brániť riadnemu užívaniu Diela, môže Objednávateľ prevziať vykonané Dielo s tým, že určí termíny odstránenia vád a nedostatkov.
  3. Zmluvné strany sa dohodli pre prípad výskytu vád Diela, že počas záručnej doby (bod 9.5) má Objednávateľ právo požadovať a Zhotoviteľ povinnosť odstrániť takéto vady Diela na svoje náklady. Zhotoviteľ sa zaväzuje začať s odstraňovaním oprávnených vád Diela **do 72 hodín** po uplatnení reklamácie Objednávateľom a vady odstrániť bez zbytočného odkladu, najneskôr do troch dní od doručenia reklamácie od Objednávateľa, ak sa s Objednávateľom písomne nedohodne inak***.***
  4. Ak Zhotoviteľ neodstráni vady v požadovanom termíne, ak ich neodstráni správne, prípadne ich nezačne odstraňovať v stanovenom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, Objednávateľ je oprávnený požadovať zľavu z ceny Diela alebo odstrániť ich sám alebo dať ich odstrániť treťou osobou, a to na náklady Zhotoviteľa, pričom Zhotoviteľ sa výslovne zaväzuje a je povinný takto skutočne vynaložené náklady Objednávateľovi nahradiť. Náhrada takto vzniknutých nákladov môže byť vykonaná nasledovne:

1. započítaním voči akejkoľvek pohľadávke Zhotoviteľa (aj nesplatnej) voči Objednávateľovi, alebo
2. vystavením faktúry so splatnosťou 10 dní odo dňa doručenia Zhotoviteľovi.
   1. Zhotoviteľ zodpovedá za vady Diela v **záručnej dobe, ktorá je 60 mesiacov, na vodorovné dopravné značenie 12 mesiacov.** Záručná doba začína plynúť dňom podpísania Protokolu o odovzdaní a prevzatí Diela. Zhotoviteľ nezodpovedá za vady spôsobené chybným zaobchádzaním s Dielom po jeho prevzatí. Zhotoviteľ takisto nezodpovedá za vady Diela, ktoré boli spôsobené použitím stavebných materiálov a vecí poskytnutých Objednávateľom, na nevhodnosť ktorých Objednávateľa upozornil, ale ten na ich použití písomne trval, alebo ak Zhotoviteľ ani pri maximálnej starostlivosti nemohol zistiť ich nevhodnosť.
   2. Záručná doba neplynie po dobu, po ktorú Objednávateľ nemôže Dielo užívať pre jeho vady alebo nedorobky, za ktoré zodpovedá Zhotoviteľ. V prípade, že pri ich odstraňovaní došlo k výmene jednotlivých častí za nové, platí, že pre nové časti Diela začína plynúť nová záručná doba **60 mesiacov** odo dňa nasledujúceho po podpísaní protokolu o odstránení vady alebo nedorobku.
   3. V prípade, ak Objednávateľ neurčí inak, postup Zhotoviteľa pri odstraňovaní vád bude nasledovný:

* Identifikácia vád a porúch na reklamovanej časti Diela – pasportizácia za účasti Zhotoviteľa a Objednávateľa
* Diagnostika príčin vzniku porúch a vád na predmete reklamovanej časti Diele s cieľom určiť účinné a efektívne práce pri odstránení príčin identifikovaných vád. Diagnostiku zabezpečí na vlastné náklady Zhotoviteľ a predloží ju Objednávateľovi na odsúhlasenie.
* Zhotoviteľ predloží Objednávateľovi na odsúhlasenie návrh spôsobu opravy reklamovaných vád, vrátane technologických postupov a všetkých podporných dokumentov potrebných k odstráneniu identifikovaných vád. Zhotoviteľ predloží na odsúhlasenie Objednávateľovi zmluvné laboratórium na výkon diagnostiky vzniknutej vady, poruchy časti Diela.
* Termín začatia a dokončenia prác na odstraňovaní vád písomne dohodne Objednávateľ so Zhotoviteľom. Ak k takejto písomnej dohode nedôjde, tak Zhotoviteľ sa zaväzuje začať s odstraňovaním vád Diela **do 72 hodín** od písomnej výzvy Objednávateľa a tieto vady odstrániť v termíne uvedenom v písomnej výzve Objednávateľa.

# Čl. X. Zmena zmluvy

* 1. **Návrh písomného dodatku, ktorým sa má zmeniť zmluva, musí Objednávateľ predložiť na kontrolu a odsúhlasenie príslušnému orgánu/subjektu v zmysle metodiky pre Integrovaný regionálny operačný program 2014 – 2020** **pred jeho uzavretím, a zároveň ešte pred tým, ako sa skutočnosť menená dodatkom udeje. K uzavretiu písomného dodatku, ktorým sa mení zmluva, môže dôjsť z týchto dôvodov:** 
     1. zo zákonných dôvodov vymedzených v § 18  zákona č. 343/2015 Z. z. a za dodržania podmienok ustanovených zákonom č. 343/2015 Z. z.,
     2. alebo zo zmluvných dôvodov, ktoré sú v súlade s § 18 ods. 1 písm. a) zákona č. 343/2015 Z. z. vymedzené v tejto zmluve a za dodržania podmienok ustanovených zákonom č. 343/2015 Z. z.
  2. **Zákonné dôvody** na zmenu zmluvy vo forme dodatku sú vymedzené v § 18 zákona č. 343/2015 Z. z. ako:

10.2.1 dôvod podľa § 18 ods. 3 písm. a) zákona č. 343/2015 Z. z. (tzv. pravidlo de minimis vo vzťahu k naviac prácam alebo doplňujúcim stavebným prácam)

10.2.2 dôvod podľa § 18 ods. 1 písm. b) zákona č. 343/2015 Z. z. (tzv. doplňujúce stavebné práce)

10.2.3 dôvod podľa § 18 ods. 1 písm. c) zákona č. 343/2015 Z. z. (tzv. nepredvídateľné okolnosti)

10.2.4 dôvod podľa § 18 ods. 1 písm. d) bod 2. zákona č. 343/2015 Z. z. (tzv. zmena dodávateľa na základe právneho nástupníctva)

10.2.5 dôvod podľa § 18 ods. 1 písm. e) zákona č. 343/2015 Z. z. (tzv. iná nepodstatná zmena).

10.3. **Zmluvné dôvody** na zmenu zmluvy vo forme dodatku sú:

10.3.1 zmena materiálov alebo technológií za podmienok stanovených v článku VII. bod 7.12 tejto zmluvy;

10.3.2 zúženie rozsahu Diela o tzv. menej práce alebo dodávky;

10.3.3 zmena termínu vykonania Diela, ak:

a) sa počas realizácie stavby vyskytnú také stavebné práce alebo dodávky, ktoré sú nevyhnutné na riadne dokončenie Diela podľa tejto zmluvy, a súčasne ich objektívne nie je možné riadne ukončiť, odovzdať a prevziať v termíne na vykonania Diela podľa tejto zmluvy, alebo

b)  dokončenie Diela v termíne na vykonanie Diela podľa tejto zmluvy objektívne nedovoľujú iné nepredvídateľné okolnosti (napr. požiar, výbuch, úder blesku, pád stromov, stožiarov a iných predmetov, povodeň, záplava, víchrica, krupobitie, iná živelná pohroma alebo havária alebo iné nepredvídateľné klimatické a poveternostné zmeny) alebo iné prevádzkové okolnosti. Za týmto účelom sa Zhotoviteľ zaväzuje, že písomne oznámi Objednávateľovi nutnosť predĺženia termínov na vykonanie Diela bez zbytočného odkladu, odkedy sa o nich dozvie spolu s písomných zdôvodnením.

10.3.4 Uplatnenie indexácie ceny za Dielo podľa Čl. IV bod 4.7 tejto zmluvy.

10.4 Ak počas realizácie Diela vznikne potreba vykonať také stavebné práce alebo dodávky, ktoré nie sú zahrnuté v Prílohe č. 6 tejto zmluvy čo do množstva alebo druhu, ale ktoré sú nevyhnutné na riadne dokončenie Diela podľa tejto zmluvy, je Zhotoviteľ povinný tieto práce oceniť a v písomnej forme predložiť Objednávateľovi na odsúhlasenie ešte pred ich realizáciou. Pri ocenení naviac prác a doplňujúcich prác postupuje Zhotoviteľ nasledovne:

a) pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou tejto zmluvy,

b) pri položkách, ktoré sa v rozpočte nevyskytovali, predloží Zhotoviteľ v prílohe kalkuláciu ceny.

Potreba vykonania takýchto prác nie je sama o sebe dôvodom na to, aby Zhotoviteľ jednostranne prerušil vykonávanie Diela v zmluvne dohodnutom rozsahu počas doby, kým sa dosiahne vzájomná dohoda o rozsahu a cene týchto prác. Rozsah a cena takýchto prác bude riešená postupom v zmysle zákona č. 343/2015 Z. z. a tejto zmluvy.

10.5 **Žiadosť Zhotoviteľa o zmenu zmluvy spolu s návrhom dodatku** musí obsahovať vyčerpávajúce odôvodnenie zavedenia navrhovanej zmeny a dokumenty potvrdzujúce opodstatnenosť jej zavedenia, vrátane požadovaných príloh **vo dvoch originálnych vyhotoveniach**:

-projektová dokumentácia s vyznačenými zmenami (vrátane výkazu výmer) potvrdená technickým dozorom investora a zodpovedným projektantom,

-rozdielový rozpočet (prepočty, odpočty a rozpočet po zmene) potvrdený technickým dozorom investora (aj elektronickú verziu v programe MS Excel na CD),

-kópie zápisov zo stavebného denníka so zápisom o potrebe navrhovanej zmeny,

- súhlas technického dozora investora s navrhovanými zmenami,

-fotodokumentácia,

-iné (napr. stanovisko hygienika, geodetické zameranie, odborné posudky a pod.),

-ak relevantné - rozhodnutie stavebného úradu o zmene stavby.

Žiadosť Zhotoviteľa o zmenu zmluvy spolu s návrhom dodatku musí byť doručená Objednávateľovi **najneskôr 30 pracovných dní pred termínom, v ktorom by daná zmena mala nadobudnúť platnosť**, v opačnom prípade nie je Objednávateľ povinný na žiadosť o zmenu prihliadať a Zhotoviteľ zodpovedá za škodu tým Objednávateľovi spôsobenú.

Zmluvné strany sa ďalej dohodli, že v prípade  zmeny zmluvy z dôvodu uplatnenia indexácie ceny za Dielo podľa Čl. IV bod 4.7 tejto zmluvy sa procesne postupuje podľa Čl. IV bod 4.7 tejto zmluvy.

10.6 Na zmenu v osobách štatutárnych orgánov zmluvných strán alebo na zmenu v osobách oprávnených jednať za zmluvné strany v zmluvných alebo v realizačných veciach nie je potrebné uzavretie písomného dodatku k zmluve. Na takúto zmenu postačuje, ak dotknutá zmluvná strana tieto skutočnosti písomne oznámi druhej zmluvnej strane. V prípade, ak ide o zmenu v osobe kľúčového odborníka, postupuje sa podľa čl. VI. bod 6.8 tejto zmluvy.

**Článok XI.  
Osobitné ustanovenia**

* 1. Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a tieto ich ani nemôžu ovplyvniť, napr. vojna, mobilizácia, živelné pohromy a pod.
  2. Ak sa splnenie tejto zmluvy stane nemožným, zmluvná strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k takejto dohode, má zmluvná strana, ktorá sa oprávnene odvoláva na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.
  3. Zhotoviteľ je povinný pred zahájením stavebných prác, po protokolárnom prevzatí staveniska, osadiť informačnú tabuľu stavby podľa pokynov Objednávateľa. Informačná tabuľa obsahuje nasledovné údaje: názov stavby, stavebník, zhotoviteľ, termín realizácie, stavebný dozor, stavbyvedúci, projektant, povolenie stavby. Informačné tabule sa umiestnia na stavenisku, príp. na ploche zariadenia staveniska tak, aby boli viditeľné z verejne prístupného priestoru mimo Staveniska.

# Čl. XII. Odstúpenie od zmluvy

* 1. Objednávateľ je oprávnený odstúpiť od tejto zmluvy, najmä ak:
     1. Zhotoviteľ podstatne poruší niektorú zo svojich povinností podľa tejto zmluvy,
     2. Zhotoviteľ poruší niektorú zo svojich povinností podľa tejto zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu,
     3. Zhotoviteľ stratil spôsobilosť vyžadovanú zákonom č. 343/2015 Z. z. alebo stratil iné právne alebo vecné predpoklady na riadne plnenie tejto zmluvy,
     4. v rámci kontroly verejného obstarávania zákazky, ktorej výsledkom je táto zmluva, bolo konštatované porušenie zákona,
     5. na majetok Zhotoviteľa je vyhlásený konkurz alebo konkurzné konanie bolo zastavené pre nedostatok majetku alebo je Zhotoviteľovi povolená reštrukturalizácia alebo Zhotoviteľ vstúpi do likvidácie, preruší alebo iným spôsobom skončí svoju podnikateľskú činnosť,
     6. u Zhotoviteľa prebehla zmena kontroly, organizačná zmena, zmena právnej formy, zmena štatutárnych orgánov, predaj podniku alebo jeho časti, a tieto zmeny nie sú pre Objednávateľa konajúc rozumne a odôvodnene akceptovateľné alebo nie sú súladné so zákonom č. 343/2015 Z. z.,
     7. právoplatným rozhodnutím Protimonopolného úradu SR bolo konštatované, že Zhotoviteľ sa pri získaní zákazky, ktorej výsledkom je táto zmluva, dopustil kolúzneho správania alebo v prípade, ak Zhotoviteľ iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž,
     8. je splnený niektorý z dôvodov na odstúpenie od zmluvy podľa § 19 zákona č. 343/2015 Z. z.,
     9. je splnený niektorý z dôvodov na odstúpenie od zmluvy podľa ustanovení zákona č. 315/2016 Z. z.
     10. neakceptuje uplatnenie indexácie Zhotoviteľom podľa Čl. IV bod 4.7 tejto zmluvy.

12.2 Objednávateľ je oprávnený odstúpiť od tejto zmluvy aj z ďalších zákonných alebo zmluvných dôvodov než uvedených v bode 12.1 tohto článku.

12.3 Zhotoviteľ podstatne porušuje túto zmluvu aj v prípadoch, ak:

1. je v omeškaním s plnením termínov podľa Čl. III. bodu 3.2 tejto zmluvy,
2. bezdôvodne preruší vykonávanie Diela, pokiaľ tak nebolo urobené z dôvodu na strane Objednávateľa,
3. bez náležitého zdôvodnenia neplní Harmonogram prác a/alebo Kontrolno-skúšobný plán a/alebo stavebným dozorom odsúhlasené technologické postupy
4. poruší akúkoľvek povinnosť vyplývajúcu z Čl. VI. tejto zmluvy,
5. poruší povinnosť vyplývajúcu z Prílohy č. 3 – Požiadavky objednávateľa tejto zmluvy,
6. poruší povinnosť vyplývajúcu z Čl. VII. bodu 7.27 až 7.32 tejto zmluvy,
7. neplní kvalitatívno-technické parametre a podmienky zhotovovania predmetu zmluvy určeným technologickým postupom prác, STN a všeobecne záväznými právnymi predpismi a touto zmluvou, a napriek písomnému upozorneniu Objednávateľa nevykoná nápravu v určenej lehote,
8. napriek písomnému upozorneniu Objednávateľa o vadách plnenia (zápisom v stavebnom denníku alebo iným vhodným spôsobom) pokračuje v plnení s vadami alebo aj napriek upozorneniu v primeranej lehote mu určenej na odstránenie vady túto neodstránil. V rozsahu vád plnenia nie je Objednávateľ povinný vykonať úhradu platby a až do ich odstránenia nie je v omeškaní s platením. Výšku takto neuhradenej čiastky stanoví Objednávateľ výpočtom podľa rozsahu vád plnenia v súlade s cenovou ponukou, ktorá je súčasťou tejto zmluvy.

12.4 Zhotoviteľ je oprávnený odstúpiť od zmluvy v prípadoch, ak:

1. Objednávateľ bezdôvodne preruší vykonávanie Diela, pokiaľ tak nebolo urobené z dôvodu na strane Zhotoviteľa,
2. Objednávateľ je v omeškaní s platením ceny za Dielo o viac ako 60 dní,
3. Objednávateľ bezdôvodne neprevezme riadne ukončené Dielo pripravené na odovzdanie,
4. Objednávateľ v omeškaní s plnením termínov podľa Čl. IV bod 4.7 tejto Zmluvy.
5. z iných zákonných alebo zmluvných dôvodov.
   1. Zmluvné strany sa dohodli, že môžu ukončiť túto zmluvu aj písomnou dohodou. V prípade spôsobu zániku Zmluvy na základe písomnej dohody Zmluvných strán, Zmluva zaniká dňom uvedeným v dohode, v ktorej Zmluvné strany upravia vysporiadanie vzájomných nárokov vzniknutých na základe Zmluvy resp. nároky, vzniknuté z porušenia povinností podľa Zmluvy.
   2. Odstúpenie od Zmluvy musí byť preukázateľne doručené druhej Zmluvnej strane a musí v ňom byť uvedený konkrétny dôvod odstúpenia, inak sa nepovažuje za riadne odstúpenie s účinkami. Odstúpením od Zmluvy sa Zmluva ruší odo dňa doručenia písomného oznámenia o odstúpení od Zmluvy druhej Zmluvnej strane.
   3. V prípade odstúpenia od Zmluvy Objednávateľom podľa bodu 12.1 tohto článku, je Zhotoviteľ povinný na žiadosť Objednávateľa uskutočniť všetky práce potrebné pre konzerváciu neukončeného diela, pričom účelne alebo nevyhnutne vynaložené náklady na konzerváciu neukončeného diela v takom prípade znáša Zhotoviteľ; v prípade odstúpenia Zhotoviteľa od Zmluvy podľa bodu 12.4 tohto článku, znáša účelne alebo nevyhnutne vynaložené náklady na konzerváciu neukončeného diela Objednávateľ.
   4. Zhotoviteľ je povinný bezodkladne upozorniť Objednávateľa na všetky opatrenia, ktoré je potrebné urobiť v záujme odvrátenia akejkoľvek hroziacej škody na neukončenom diele alebo zmiernenia jej následkov.
   5. Zhotoviteľ je povinný vykonať opatrenia a zabezpečiť dielo tak, aby nedošlo k jeho zničeniu, poškodeniu, odcudzeniu alebo k inej škode a zabezpečiť vykonanie prác, ktoré neznesú odklad a mohli by poškodiť záujmy Objednávateľa.
   6. Zhotoviteľ je povinný v primeranej lehote určenej Objednávateľom odovzdať Objednávateľovi neukončené dielo spolu s príslušnou dokumentáciou a vypratať stavenisko v súlade s dojednaniami Zmluvy; súčasťou protokolu o prevzatí neukončeného diela bude údaj o rozsahu zhotovenia diela Zhotoviteľom ku dňu zániku Zmluvy. Vlastnícke právo k neukončenému dielu, resp. jeho časti, ktoré Objednávateľovi neboli odovzdané už predtým, prechádza na Objednávateľa odovzdaním neukončeného diela; v prípade ak nedošlo k odovzdaniu neukončeného diela v lehote do pätnástich dní po ukončení Zmluvy, vlastnícke právo k neukončenému dielu prechádza na Objednávateľa uplynutím tejto lehoty.

**Čl. XIII.**

**Zabezpečenie plnenia záväzkov Zhotoviteľa**

13.1 Zhotoviteľ predložil Objednávateľovi v rámci súčinnosti na uzavretie tejto Zmluvy v procese verejného obstarávania záručnú listinu – doklad preukazujúci poskytnutie bankovej záruky na zabezpečenie splnenia povinností Zhotoviteľa vyplývajúcich z tejto Zmluvy počas realizácie Diela, obsahom ktorej je záväzok banky uspokojiť Objednávateľa do výšky akejkoľvek splatnej peňažnej pohľadávky Objednávateľa voči Zhotoviteľovi z titulu porušenia povinnosti Zhotoviteľa počas realizácie Diela podľa tejto Zmluvy, a to najmä nárokov na zaplatenie zmluvnej pokuty, náhrady škody, úrokov z omeškania, nárokov zo zodpovednosti za vady, nárokov vzniknutých v dôsledku predčasného ukončenia tejto Zmluvy, **a to vo výške 10 % z celkovej ceny Diela bez DPH** uvedenej v Čl. IV. bod 4.1 tejto Zmluvy (ďalej len „**banková záruka na vykonanie prác**“). Banková záruka na vykonanie prác musí byť platná a Zhotoviteľ je povinný jej platnosť udržiavať kontinuálne od uzavretia tejto Zmluvy až do dňa bezprostredne predchádzajúceho dňu podpísania Protokolu o odovzdaní a prevzatí Diela a nesmie byť po túto dobu odvolateľná.

13.2 Zhotoviteľ je povinný najneskôr ku dňu podpísania Protokolu o odovzdaní a prevzatí Diela odovzdať Objednávateľovi záručnú listinu - doklad preukazujúci poskytnutie bankovej záruky, obsahom ktorej bude záväzok banky uspokojiť Objednávateľa do výšky akejkoľvek splatnej peňažnej pohľadávky Objednávateľa voči zhotoviteľovi z titulu zodpovednosti zhotoviteľa za vady (a nedorobky) diela podľa tejto Zmluvy alebo v súvislosti s ňou počas trvania záručnej doby, z titulu povinnosti Zhotoviteľa zaplatiť Objednávateľovi zmluvné pokuty podľa tejto Zmluvy alebo v súvislosti s ňou počas trvania záručnej doby, ako aj z titulu zodpovednosti zhotoviteľa za škodu spôsobenú podľa tejto Zmluvy alebo v súvislosti s ňou počas trvania záručnej doby, **a to vo výške 5% z celkovej ceny Diela bez DPH** uvedenej v Čl. IV. bod 4.1 tejto Zmluvy (ďalej len „**garančná banková záruka**“). Garančná banková záruka musí byť platná a Zhotoviteľ je povinný jej platnosť udržiavať kontinuálne odo dňa podpísania Protokolu o odovzdaní a prevzatí Diela až do uplynutia záručnej doby podľa tejto Zmluvy a nesmie byť po túto dobu odvolateľná. .

13.3 Slovné spojenie banková záruka používané ďalej v texte sa vzťahuje tak na bankovú záruku na vykonanie prác ako aj na garančnú bankovú záruku.

*Pozn.: Verejný obstarávateľ (objednávateľ) bude akceptovať aj poistenie záruky alebo zloženie finančných prostriedkov na účet verejného obstarávateľa (objednávateľa). Tieto „alternatívne“ zabezpečovacie nástroje budú použité na rovnaký účel ako banková záruka, pričom zmluva o dielo bude v tomto bode pred jej podpisom upravená podľa toho, ktorý zabezpečovací nástroj zhotoviteľ zvolí.*

13.4 Banková záruka bude vystavená v prospech Objednávateľa „bez výhrad“ a bude vystavená bankou podľa zákona č. 483/2001 Z. z. o bankách a o zmene a doplnení niektorých zákonov v znení neskorších predpisov. POOOZ.

13.5 Banková záruka musí obsahovať záväzok, že v lehote 15 dní po doručení písomnej žiadosti Objednávateľa na zaplatenie, zaplatí banka akúkoľvek sumu až do výšky 10 % z celkovej ceny Diela bez DPH uvedenej v Čl. IV. bod 4.1 tejto Zmluvy v prípade bankovej záruky na vykonanie prác a až do výšky 5 % z celkovej ceny Diela bez DPH uvedenej v Čl. IV. bod 4.1 tejto Zmluvy v prípade garančnej bankovej záruky.

13.6 Objednávateľ je oprávnený použiť bankovú záruku alebo jej časť v prípade, ak Zhotoviteľ:

a) poruší/nesplní niektorú svoju zmluvnú povinnosť vyplývajúcu z tejto Zmluvy,

b) nesplní na základe písomnej výzvy Objednávateľa v lehote v nej určenej povinnosť uhradiť Objednávateľovi peňažné záväzky vyplývajúce z tejto Zmluvy vrátane zmluvných pokút a sankcií za nedodržanie/nesplnenie/porušenie zmluvných povinností a nárokov na náhradu škody, najmä neposkytne Objednávateľovi primeranú zľavu z ceny diela z titulu zodpovednosti za vady (a nedorobky) Diela, nenahradí Objednávateľovi skutočne vynaložené náklady na odstránenie reklamovaných vád Diela, nezaplatí Objednávateľovi zmluvné pokuty a nenahradí Objednávateľovi spôsobenú škodu.

13.7 Zhotoviteľ je povinný do pätnástich (15) dní po každom čerpaní bankovej záruky Objednávateľom doplniť bankovú záruku do jej pôvodnej výšky. Doplnením bankovej záruky podľa predchádzajúcej vety sa rozumie (na základe dohody s bankou):

a) rozšírenie bankovej záruky na jej pôvodnú výšku alebo

b) zriadenie novej bankovej záruky,

pričom Zhotoviteľ alebo banka doručí Objednávateľovi záručnú listinu, ktorou bola banková záruka rozšírená alebo opätovne zriadená.

.

13.8 Objednávateľ vráti Zhotoviteľovi:

a) bankovú záruku na vykonanie prác do 30 dní po podpísaní Protokolu o odovzdaní a prevzatí Diela,

b) garančnú bankovú záruku v prípade riadneho splnenia Zmluvy do 30 dní po uplynutí záručnej doby.

*Alternatíva - zloženie finančných prostriedkov na účet Objednávateľa:*

13.9 Zhotoviteľ v rámci súčinnosti na uzavretie tejto Zmluvy preukázal Objednávateľovi dokladom zloženie finančných prostriedkov na účet Objednávateľa, ktoré slúžia ako zábezpeka splnenia povinností Zhotoviteľa vyplývajúcich z tejto Zmluvy počas realizácie Diela s tým, že Objednávateľ má právo zo zložených finančných prostriedkov uspokojiť svoje nároky do výšky akejkoľvek splatnej peňažnej pohľadávky Objednávateľa voči Zhotoviteľovi z titulu porušenia povinnosti Zhotoviteľa počas realizácie Diela podľa tejto Zmluvy a s tým súvisiacich nárokov Objednávateľa najmä na zaplatenie zmluvnej pokuty, náhrady škody, úrokov z omeškania, nárokov zo zodpovednosti za vady, nárokov vzniknutých v dôsledku predčasného ukončenia tejto Zmluvy, **a to vo výške 10 % z celkovej ceny Diela bez DPH uvedenej v Čl. IV. bod 4.1 tejto Zmluvy.**

13.10 Po podpísaní Protokolu o odovzdaní a prevzatí Diela Objednávateľ Zhotoviteľovi vráti časť zložených finančných prostriedkov tak, že na účte Objednávateľa zostanú finančné prostriedky  **vo výške 5% z celkovej ceny Diela bez DPH** uvedenej v Čl. IV. bod 4.1 tejto Zmluvy ako zábezpeka voči akejkoľvek splatnej peňažnej pohľadávke Objednávateľa voči Zhotoviteľovi z titulu zodpovednosti Zhotoviteľa za vady (a nedorobky) Diela podľa tejto Zmluvy alebo v súvislosti s ňou počas trvania záručnej doby,  z titulu povinnosti Zhotoviteľa zaplatiť Objednávateľovi zmluvné pokuty podľa tejto Zmluvy alebo v súvislosti s ňou počas trvania záručnej doby, ako aj z titulu zodpovednosti Zhotoviteľa za škodu spôsobenú podľa tejto Zmluvy alebo v súvislosti s ňou počas trvania záručnej doby.

13.11 O uplatnení si nároku na plnenie zo zábezpeky Objednávateľ bude Zhotoviteľa bezodkladne informovať.

13.12 Zhotoviteľ súhlasí s tým, že zo zábezpeky je Objednávateľ oprávnený uspokojiť svoje nároky voči nemu na zaplatenie vzniknutých pohľadávok a to až do výšky 10 % z celkovej ceny Diela bez DPH uvedenej v Čl. IV. bod 4.1 tejto Zmluvy v období od uzavretia tejto Zmluvy do dňa prechádzajúceho podpísaniu Protokolu o odovzdaní a prevzatí Diela a do výšky 5% z celkovej ceny Diela bez DPH uvedenej v Čl. IV. bod 4.1 tejto Zmluvy v období od podpísania Protokolu o odovzdaní a prevzatí Diela do uplynutia záručnej doby, a počas tejto doby resp. dôb si Zhotoviteľ nebude uplatňovať vrátenie zložených finančných prostriedkov tvoriacich zábezpeku.

13.13 Objednávateľ je oprávnený použiť zábezpeku alebo jej časť v prípade, ak Zhotoviteľ:

1. poruší/nesplní niektorú svoju zmluvnú povinnosť vyplývajúcu z tejto Zmluvy,
2. nesplní na základe písomnej výzvy Objednávateľa v lehote v nej určenej povinnosť uhradiť Objednávateľovi peňažné záväzky vyplývajúce z tejto Zmluvy vrátane zmluvných pokút a sankcií za nedodržanie/nesplnenie/porušenie zmluvných povinností, a nárokov na náhradu škody, najmä neposkytne Objednávateľovi primeranú zľavu z ceny diela z titulu zodpovednosti za vady (a nedorobky) diela, nenahradí Objednávateľovi skutočne vynaložené náklady na odstránenie reklamovaných vád diela, nezaplatí Objednávateľovi zmluvné pokuty, nenahradí Objednávateľovi spôsobenú škodu.

13.14 Zábezpeka a právo Objednávateľa z nej čerpať trvá po celú dobu trvania Zmluvy tzn. od uzavretia Zmluvy až do uplynutia záručnej doby podľa tejto Zmluvy a nesmie byť po uvedenú dobu odvolateľná resp. Zhotoviteľ nie je oprávnený počas tejto doby žiadať vrátenie finančných prostriedkov tvoriacich zábezpeku. Zhotoviteľ je povinný do pätnásť (15) dní po každom oznámení Objednávateľa, že zo zábezpeky čerpal doplniť zábezpeku do jej pôvodnej výšky 10 % z ceny Diela a po podpísaní Protokolu o odovzdaní a prevzatí Diela do výšky 5% z ceny Diela.

13.15 Objednávateľ vráti Zhotoviteľovi finančné prostriedky zložené na jeho účte tvoriace zábezpeku (resp. vráti ich zostatok ak z nich bolo čerpané a Zhotoviteľ finančné prostriedky nedoplnil do pôvodnej výšky) v prípade riadneho splnenia Zmluvy do 30 dní po uplynutí záručnej doby.

*Alternatíva - poistenie záruky:*

13.16 Zhotoviteľ predložil Objednávateľovi v rámci súčinnosti na uzavretie tejto Zmluvy v procese verejného obstarávania listinu preukazujúcu poistenie záruky, obsahom ktorej je záväzok poisťovne poskytnúť Objednávateľovi plnenie a tým uspokojiť nároky Objednávateľa do výšky akejkoľvek splatnej peňažnej pohľadávky Objednávateľa voči Zhotoviteľovi z titulu porušenia povinnosti Zhotoviteľa počas realizácie Diela podľa tejto Zmluvy a s tým súvisiacich nárokov Objednávateľa, najmä na zaplatenie zmluvnej pokuty, náhrady škody, úrokov z omeškania, nárokov zo zodpovednosti za vady, nárokov vzniknutých v dôsledku predčasného ukončenia tejto Zmluvy, **a to vo výške 10 % z celkovej ceny Diela bez DPH** uvedenej v Čl. IV. bod 4.1 tejto Zmluvy (ďalej len „**záruka** **na vykonanie prác**“), pričom záruka na vykonanie prác je platná resp. Zhotoviteľ je povinný jej platnosť udržiavať kontinuálne od uzavretia tejto Zmluvy až do dňa bezprostredne predchádzajúceho dňu podpísania Protokolu o odovzdaní a prevzatí Diela a nesmie byť po túto dobu odvolateľná.

13.17 Zhotoviteľ je povinný najneskôr ku dňu podpísania Protokolu o odovzdaní a prevzatí Diela odovzdať Objednávateľovi doklad resp. listinu preukazujúcu poistenie záruky (poistenie záruky za kvalitu diela v záručnej dobe), obsahom ktorej bude záväzok poisťovne poskytnúť Objednávateľovi plnenie a tým uspokojiť Objednávateľa do výšky akejkoľvek splatnej peňažnej pohľadávky Objednávateľa voči Zhotoviteľovi z titulu zodpovednosti Zhotoviteľa za vady a nedorobky Diela podľa tejto Zmluvy alebo v súvislosti s ňou počas trvania záručnej doby,  z titulu povinnosti Zhotoviteľa zaplatiť Objednávateľovi zmluvné pokuty podľa tejto Zmluvy alebo v súvislosti s ňou počas trvania záručnej doby, ako aj z titulu zodpovednosti Zhotoviteľa za škodu spôsobenú podľa tejto Zmluvy alebo v súvislosti s ňou počas trvania záručnej doby, **a to vo výške 5% z celkovej ceny Diela bez DPH** uvedenej v Čl. IV. bod 4.1 tejto Zmluvy (ďalej len **“záruka za kvalitu Diela v záručnej dobe“**); pričom záruka na kvalitu Diela v záručnej dobe musí byť platná odo dňa podpísania Protokolu o odovzdaní a prevzatí Diela až do uplynutia záručnej doby podľa tejto Zmluvy a nesmie byť po túto dobu odvolateľná.

13.18 Slovné spojenie poistenie záruky používané ďalej v texte sa vzťahuje tak na záruku na vykonanie prác ako aj na záruku za kvalitu Diela v záručnej dobe.

13.19 Doklad resp. listina preukazujúca poistenie záruky bude vystavená poisťovňou v súlade so zákonom č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo podľa ekvivalentného právneho predpisu členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore ich pôvodu. Doklad, resp. listina preukazujúca poistenie záruky môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“). Doklad, resp. listina preukazujúca poistenie záruky vyhotovená zahraničnou poisťovňou musí byť predložená v pôvodnom jazyku a súčasne úradne preložená do slovenského jazyka. Plnenie poisťovne z poistenia záruky môže byť podmienené len doručením písomnej výzvy Objednávateľa na plnenie vo výške peňažnej sumy určenej Objednávateľom (požiadavky poisťovne na formálne náležitosti výzvy ako napr. osvedčenie pravosti podpisov alebo predloženie výpisu z registra právnických osôb Objednávateľa sa nepovažujú za podmienenie plnenia poisťovne z poistenia záruky). O uplatnení si nároku na plnenie z poistenia záruky voči poisťovni Objednávateľ Zhotoviteľa bezodkladne informuje.

13.20 Poistenie záruky musí obsahovať záväzok, že v lehote 15 dní po doručení písomnej žiadosti Objednávateľa na zaplatenie, zaplatí poisťovňa akúkoľvek sumu až do výšky 10 % z celkovej ceny Diela bez DPH uvedenej v Čl. IV. bod 4.1 tejto Zmluvy v prípade záruky na vykonanie prác a do výšky 5 % z celkovej ceny Diela bez DPH uvedenej v Čl. IV. bod 4.1 tejto Zmluvy v prípadezáruky za kvalitu Diela v záručnej dobe.

13.21 Objednávateľ je oprávnený uplatniť poistenie záruky alebo jej časť v prípade, ak Zhotoviteľ:

a) poruší/nesplní niektorú svoju zmluvnú povinnosť vyplývajúcu z tejto Zmluvy,

b)nesplní na základe písomnej výzvy Objednávateľa v lehote v nej určenej povinnosť uhradiť Objednávateľovi peňažné záväzky vyplývajúce z tejto Zmluvy vrátane zmluvných pokút, sankcií za nedodržanie/nesplnenie/porušenie zmluvných povinností a nárokov na náhradu škody, najmä neposkytne Objednávateľovi primeranú zľavu z ceny diela z titulu zodpovednosti za vady (a nedorobky) diela, nenahradí Objednávateľovi skutočne vynaložené náklady na odstránenie reklamovaných vád diela, nezaplatí Objednávateľovi zmluvné pokuty alebo nenahradí Objednávateľovi spôsobenú škodu.

13.22 Zhotoviteľ je povinný zabezpečiť, aby uplatnenie nároku z poistenia záruky nemalo vplyv na ďalšie uplatnenie nárokov z poistenia záruky Objednávateľom, a to až do výšky 10 % z celkovej ceny Diela bez DPH uvedenej v Čl. IV. bod 4.1 tejto Zmluvy v prípade záruky na vykonanie prác a až do výšky 5% z celkovej ceny Diela bez DPH uvedenej v Čl. IV. bod 4.1 tejto Zmluvy v prípade záruky za kvalitu Diela v záručnej dobe.

# Čl. XIV. Záverečné ustanovenia

* 1. Pri plnení tejto zmluvy sa riadia zmluvné strany v prvom rade jej ustanoveniami. Zhotoviteľ sa bude riadiť tiež písomnými pokynmi Objednávateľa, zapísanými v stavebnom denníku a písomnými dohodami oprávnených pracovníkov zmluvných strán v príslušnom predstihu.
  2. Ostatné skutočnosti neupravené v ustanoveniach tejto zmluvy sa budú spravovať príslušnými ustanoveniami Obchodného zákonníka, Občianskeho zákonníka, prípadne ďalšími právnymi predpismi, najmä: stavebným zákonom, zákonom o životnom prostredí, zákonnými normami o bezpečnosti práce a technických zariadení pri stavebných prácach a ďalšími právnymi predpismi záväznými na území Slovenskej republiky, najmä zákonom č. 343/2015 Z. z. a zákonom č. 315/2016 Z. z., s čím obe zmluvné strany bez výhrad súhlasia.
  3. V prípade, kedy táto zmluva alebo zákon zakotvuje povinnosť doručovať písomnosť druhej strane, doručuje sa písomnosť:

1. v listinnej podobe na adresy uvedené v záhlaví tejto zmluvy alebo aktualizované adresy podľa písomných oznámení alebo výpisov z verejne prístupných evidencií (výpis z obchodného registra a pod.) ako doporučená zásielka, alebo
2. v elektronickej podobe autorizovaná v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov do aktívnej elektronickej schránky adresáta ako elektronický dokument, ktorý sa nedoručuje do vlastných rúk.

Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.

Elektronická zásielka sa považuje za doručenú v deň bezprostredne nasledujúci po dni uloženia elektronickej zásielky v elektronickej schránke adresáta, a to aj v prípade, ak sa adresát o tom nedozvie.

Týmto ustanovením nie sú dotknuté tie ustanovenia tejto zmluvy, ktoré umožňujú zmluvným stranám spolu komunikovať elektronicky e-mailom alebo zápisom v stavebnom denníku.

* 1. Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
  2. Zmluvné strany vzájomne prehlasujú, že zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.

13.6 Táto zmluva je vypracovaná v šiestich vyhotoveniach, Objednávateľ obdrží po štyri vyhotovenia a Zhotoviteľ po dvoch vyhotoveniach zmluvy.   Táto zmluva nadobúda platnosť dňom jej uzavretia. Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv.

Zoznam príloh:

Príloha č.1 Ponukový list (Cenová ponuka) – *predkladá uchádzač k ponuke*

Príloha č.2 Vysvetlenie súťažných podkladov

Príloha č.3 Požiadavky objednávateľa

Príloha č.4 Harmonogram služieb a prác  - *predkladá uchádzač k ponuke*

Príloha č.5 Dokumentácia poskytnutá Objednávateľom (na elektronickom nosiči)

Príloha č.6 Ocenené výkazy výmer *- predkladá uchádzač k ponuke*

Príloha č.7 Zoznam subdodávateľov - *predkladá uchádzač k ponuke a k uzavretiu ZoD*

Príloha č.8 Zoznam kľúčových odborníkov - *predkladá uchádzač k ponuke*

Príloha č.9 Usmernenie geodetických prác na cestných stavbách Žilinského samosprávneho kraja (na elektronickom nosiči)

Príloha č.10 Metodický pokyn MDaV SR č. 19/2022 (na elektronickom nosiči)

V Žiline dňa ...................... V .................... dňa ............................

**Za Objednávateľa: Za Zhotoviteľa:**

**...................................................... ...........................................**

**Žilinský samosprávny kraj Meno priezvisko, funkcia**

**Ing. Erika Jurinová, predsedníčka**

**Príloha č. 7 – Zoznam subdodávateľov**

**vo všetkých radoch**

|  |  |  |  |
| --- | --- | --- | --- |
| **Názov subdodávateľa** | **IČO** | **Predmet subdodávky**  (Stavebný objekt a popis prác) | **Podiel subdodávky k hodnote Diela vyjadrený sumou vrátane DPH** |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Názov subdodávateľa** | **Osoba oprávnená konať za subdodávateľa**  (meno, priezvisko, adresa pobytu, dátum narodenia) |
|  |  |
|  |  |

Predávajúci svojím podpisom prehlasuje, že vo vzťahu k navrhnutým subdodávateľom a ich dodávateľskému reťazcu skontroloval skutočnosti vylučujúce plnenie zmluvy podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení a/alebo Nariadenia Rady EÚ č. 2022/578 z 8.apríla 2022 v znení neskorších nariadení.

Podpis : ...............................................................................................

*(osoba alebo osoby s právom podpisovať v mene víťazného uchádzača)*

Dátum: .........................

*V prípade, že víťazný uchádzač neuvažuje so subdodávateľmi, prílohu č. 7 predloží tiež a v stĺpci „Podiel subdodávky k hodnote diela vyjadrený sumou“ uvedie hodnotu 0.*

**Príloha č. 8 – Zoznam kľúčových odborníkov**

|  |  |  |
| --- | --- | --- |
| **Meno a priezvisko odborníka** | **Identifikačné údaje** | **Odborná činnosť** |
|  |  |  |
|  |  |  |
|  |  |  |
|  |  |  |

Podpis : ...............................................................................................

*(osoba alebo osoby s právom podpisovať v mene víťazného uchádzača)*

Dátum: .........................